
PREFAŢA 

Există o chestiune latină în Peninsula Balcanică, 
■şi Occidentul latin nu poate să o uite în momentul 
cînd, pe socoteala otomanismului murind, susţine 
revendicaţiile foarte fireşti ale elenismului în Europa 
şi chiar şi pe bătrînul pămînt al Asiei. 

Această chestiune atinge viitorul naţiunii pe jumă¬ 
tate latină a Albanesilor şi mai ales naţiunea de 
curată provenienţă latină, cu un amestec slav mult 
mai puţin important decît pentru fraţii săi de la 
Dunăre, a Rominilor cari locuiesc ţinuturile şi oraşele 
Macedoniei şi mai ales ale Albaniei şi cari împopo- 
rează cu turmele lor, ca pe vremea Ilirilor şi păs¬ 
torilor italieni ai lui Varro, văile Pindului. 

Aceşti coloni romani, aceşti emigraţi ai Italiei 
republicane sînt acolo de două mii de ani. 

Mai puţin favorisaţi de soartă decît Albanesii, cari 
au ştiut să păstreze totdeauna legături cu lumea 
latină, mulţâmitâ ambiţiilor normande şi angevine şi 
intereselor Scaunului pontifical al Romei, aceşti Ro- 
mîni, cari poartă încă numele neuitat al strămoşilor, 
au fost totdeauna despărţiţi de fraţii lor dunăreni 
prin valul slav al veacului al Vl-a şi depărtaţi prin 
acelaşi val de malul Adriaticei şi închişi în şesul 
Tesaliei, care a devenit pentru veacuri Valahia Mare 
a libertăţii lor, pe care Imperiul bizantin a res¬ 
pectat-o. 

Ciobani, conducători de caravane , agricultori, ei 
au făcut cu putinţă formaţiunea unui nou Stat aşa- 
zis bulgăresc la Ohrida în veacul al X-a şi dădură 
şi elementele etnice trebuitoare celor d’intăiu State 
sîrbeşti de pe ţerm. Pe urmă, cînd Latinii cuceriră 
Constantinopolul, ei creară acel Imperiu ,,vlah”, 
blac, — pentru a vorbi ca Villehardouin, Robert 
de Clary, Henri de Valencie/înes şi Baudoin d’Aves- 
nes —, pe care un savant austriac, un slavist lipsit 
de prejudecăţi, îl califică în aceşti termeni: ,,Este 
o împărăţie valahă înnainte de toate, care se chiamâ 
bulgărească pentru că fraţii romîni (întemeietorii 
săi) izbutiră să se ridice şi la situaţiunca de suverani 
ai Bulgarilor. Este deci neadmisibil să vorbeşti de 
împărăţia Asanizilor ca de un Stat bulgăresc. Dacă 
• în felul acesta se pierde o bucată de istorie curat 
slavă, adevărul istoric nu face decît să cîştige. îm¬ 
părăţia era valahă, bulgară şi romînească; dinastia, 
valahă 1 .” 

In acelaşi timp, Romînii, cu vecinii lor albanesi, 
permiteau creaţia unui despoiat al Epirului care nu 
face decît să înlocuiască în Europa împărăţia gre¬ 
cească izgonită prin biruinţa cavalerilor Apusului, şi 


1 Abhandlungen aus dem Gebiete der slavischen Geschichte : 
Die Walachen als Begrunder deş zweiten bulgarischen Rei- 
ches der Aseniden, în Dările de samă (Sitzungsberichte) ale 
Academiei din Viena, secţiunea de filosofie şi istorie, XCV, 
pp. 18-19: „Es ist ein vorzugsweise wlachisches Reich, das 
sich bulgarisch nennt, weil es den walachischen Brudern 
gelang sich auch zu Herrschern von Bulgarien zu erschwin- 
gen. Es ist dann doch wohl unstatthaft von dem Reiche 
der Aseniden als einem bulgarischen zu sprechen. Geht da- 
durch auch ein Stiick rein slavischer Geschichte verloren, 
so hat damit die geschichtliche Wahrheit nur gewonnen. 

Das Reich war wlachisch-bulgarisch-rumănisch, die Dy- 
nastie aber wlachisch.* 

îndată Teşalia lor ajunse, supt şefi- greci, sau înru¬ 
diţi cu vechile dinastii din Constantinopol, o pro¬ 
vincie autonomă. 

Supt Turci această situaţiune privilegiată s’a păs¬ 
trat. Dar, începînd cu veacul al XVII-lea, aceia dintre 
Romîni cari au locuit oraşele, făcînd comerţ, găsiră 
mijlocul de a se îmbogăţi prin relaţiuni necontenite 
cu ţerile din Apus, unde nu erau expuşi să fie des- 
naţionalisaţi de naţiuni rivale, şi mai ales de Greci. 
S’au descoperit raporturile lor cu Veneţia: ceva mai 
târziu hrisoave speciale li-au fost acordate în Ardeal 
şi Ungaria. Cei mai întreprinzători din membrii 
acestor ,, companii greceşti” au înnaintat până la 
Pesta, Viena, Trieste şi mai departe încă. 

Ei au fost cei d’intăiu cari au susţinut, chiar în- 
nainte de 1800, acea mişcare de civilisaţie naţio¬ 
nală care începuse la Moschopole şi alte locuri din 
interior. Pe urmă, Pomîni din Bucureşti i-au cunoscut, 
la dînşii acasă sau la Constantinopol, după 1848. In 
sfîrşit Statul romîn s’a îngrijit de soarta lor, făcînd 
din acel om escepţional care a fost Apostol. Mărgărit 
delegatul său permanent în Pindul care s’a acoperit 
de şcoli româneşti. La un moment, în 1892, s’a putut 
avea chiar un Mitropolit, care n’a făcut, de alminteri, 
decît să treacă. 

Francesi, ca Jean Pietry, abatele Faveyral, şi-au 
consacrat silinţile ca să populariseze causa Pomî- 
nilor din Sud. Ea a decăzut cînd acest sprijin a 
lipsit. A venit ceasul cînd un concurs preţios poate 
să scape o naţie de aşa de glorioasă şi depărtată 
origine. .Aceasta ar însemna să păstrăm cîteva sute 
de mii de oameni inteligenţi şi energici pentru lati¬ 
nitatea francesă şi italiană căreia i se deschide în 
Răsărit o nouă epocă de influenţă şi hegemonie a 
doua zi după cea mai grea şi mai nobilă biruinţă. 

Aceste pagini, dintre care o mică parte este împru¬ 
mutată unei dări de samă pe care am publicat-o în 
„Buletinul Institutului pentru studiul Europei sud- 
orientale” din Bucureşti, nu pretinde să dea decît o> 
informaţiune sumară care lipsia pană acum.. 

I. 

Originea. 

Romînii din Pind — odinioară şi din Balcani — 
cari poartă în istorie, ca şi fraţii lor de la Dunăre 
şi Carpaţi, numele de Vlahi, pe care li l-au dat Bi¬ 
zantinii, ca şi Germanii, Slavii şi Maghiarii, şi cari 
se numesc pe sine, dar numai unii dintre dînşii, Aro¬ 
mim sau Armîni, formează o parte desfăcută, isolată, 
în mare parte desnaţionalisată şi împiedecată, prin 
vicisitudini dureroase, de a forma un Stat osebit, a 
romanităţii din Orient. 

Originea acestei romanităţi suprapuse elementului 
primitiv tracic şi în parte iliric trebuie să fie cău¬ 
tată într’un lung şir de acte de infiltraţiune şi colo- 
nisare care s’au petrecut în al III—lea veac înna- 
inte de Hristos, şi expediţiilor împăratului Traian, care 
au dat, Ia începutul secolului al 11-lea al erei creş¬ 
tine, teritoriului acum romanisat hotare definitive 
la Nord şi Răsărit, în munţii Daciei şi în stepa răsări¬ 
teană a Sciţilor. 

A fost întăiu lupta armatelor republicei împotriva 
piraţilor Iliriei maritimi, împotriva supuşilor prădal¬ 
nici ai regelui Agron şi ai reginei Teuta, apoi ai 
succesorului lor, Pleuratus. O aşezare de elemente 
italiene a trebuit să urmeze pe margenea cucerită îm- 

potriva barbarilor, cari au fost nimiciţi sau aruncaţi 
în interior. Mai tîrziu populaţiile ilire şi trace au 
format basa şi sprijinul regatului, avînd numai fa¬ 
ţada grecească, al acelei Macedonii care a îndrăznit 
să revendice onoarea de a represinta în contra 
Asiei revanşa elenică. După moartea lui Alexandru- 
cel-Mare şi sfîrşitul «Imperiului de Orient» al său, o 
nouă Macedonie separatistă a răsărit, şi Roma a tre¬ 
buit să-i dispute litoralul balcanic vecin cu acela 
al Dalmaţiei, ocupat de mai înnainte şi prefăcut 
din punct de vedere naţional. Şefii iliri, purtînd şi 
titlul regal pe care toţi principii din aceste regiuni, 
toţi şefii de clan, toţi usurpatorii fericiţi îl vor îm¬ 
prumuta moştenirii regalităţii macedonene, a cării 
amintire rămăsese aşa de vie, se încîlnesc în cursul 
acestei opere istorice, care a dat Romanilor înna¬ 
inte de epoca împărătească, stâpînirea tuturor regi¬ 
unilor apusene ale Peninsule Balcanice. 

Date precise lipsesc pentru ca să se poată fixa 
condiţiile în care a avut loc romanisarea ce a a urmat 
izbînda definitivă a armatelor republicei. Trebuie să 
se admită totuşi — şi am indicat-o adesea — că, 
alături de trimiterea pe cale pficialâ a coloniştilor, 
de stabilirea soldaţilor cari-şi isprăviseră cariera şi 
cari contractaseră legături în ţară, a fost şi aportul 
de populaţie datorit iniţiativei clasei' rurale înseşi. 
Intr’o regiune ca Italia din această vreme, care pri- 
mia de aiurea, din Sicilia, din Africa, din insulele 
Mediteranei răsăritene, din Egipt mijloacele sale de 
hrană şi care prefăcea vechile cîinpii muncite de ţe- 
rani liberi în ferme încredinţate lucrului sclavilor sau 
în parcuri şi grădini de plăcere în jurul vilelor lu¬ 
xoase, rolul acestor ţerani de veche şi zdravănă 
rasă era cu adevărat sfîrşit. Ei nu puteau nici să se 
potrivească după noile condiţii de viaţă de la ţară, 

nici să găsească locuri.în oraşe,.pe care apucaseră 
a le năvăli intruşi străini, venjnd .de aşa de departe cum 
eşte Asia semită. Nevroind să decadă, să piară de o 
ticăloasă moarte înceată, aceşti ţerani trebuiră să 
emigreze. O parte dintre dînşii se îndreptară către 
-4pus şi dădură Provenţei caracterul său lămurit ro¬ 
man ; cealaltă-parte, cea mai importantă, luă, prin pă¬ 
surile Alpilor orientali, drumul care duce la Balcani 
şi la Pind. 

Au fost între dînşii ciobani, şi au fost plugari. Şi 
unii şi alţii au găsit pe acel nou pămînt vechi lo¬ 
cuitori, răzleţi şi de o civilisaţie cu. mult inferioară, 
pe cari erau în măsură sâ-i poată desnaţionalisa, în- 
văţîndu-i alt graiu, dar fără să schimbe nimic din 
moravurile şi datinile lor. Este singurul fel în care se 
poate lămuri dispariţia aşa de răpede a rasei iliro- 
trace, aşa de întinsă, aşa de bine înzestrată, care a 
iăsat numele triburilor sale de la malul Mării Adria- 
tice pănâ în fundul'Asiei Mici. 

S’a luat obiceiul de a se pomeni — ca să se ex¬ 
plice în chip mai simplu, dar mylt mai puţin plaiî- 
sibil, acest proces etnic, măsura, mărturisită de sin¬ 
gurul text al lui Titu-Liviu — şi acesta nu este 
fără îndoială cel mai bun dintre martori, — pe care 
a luat-o Guvernul roman, în al doilea veac înnainte 
de.Hristos, de a face să se radă sepie cetăţi ale 
Macedoniei revoltate şi să se înlocuiască locuitorii, 
- împrăştiaţi, prin Romani, de această curată rasă ita¬ 
liană. Acesta ar fi izvorul, singurul izvor al roma¬ 
nităţii Pindului. Trebuie fără îndoială să-şi în¬ 
făţişeze cineva chestia în chip mai complex, să-i 
caute soluţia, nu numai în paginile istoricilor, pe cari 
mişcările de populaţie, fără zgomot şi strălucire, nn-i 
interesează de loc şi cari n’aveau spaţiu pentru ex¬ 
punerea lor banală, dar şi în cunoştinţa, căpătată 

de aiurea şi în alte momente ale istoriei, a acestor 
încete strămutări mute, ale căror efecte sînt une ori 
mai mari decît ale cuceririlor celor mai strălucite şi 
ale celor mai glorioase triumfuri. 

Din toate aceste evenimente a ieşit stăpînirea limbii 
latine vulgare, vorbită de Romani de rasă sau de 
noii Romani de asimilaţie, m*ult mai numeroşi chiar 
decît cei d’intăiu, ai căror ucenici, pe deplin cîşti- 
' gaţi, erau, de la capul Matapan sau cel puţin de la 
golful de Lepanto şi de la cel de Arta pănă în văile 
Carpaţilor la Nord, în locurile unde trăiau populaţii 
germanice, şi de la Adriatica la Morava şi Vardar. 

Năvălirea Slavilor a trebuit să sfărîme unitatea 
rasei care se formase din acest amestec şi care — 
de oare ce graiul roman apare în Apus din veacul 
al VlII-lea şi al IX-Iea încă •— începea să deie o în¬ 
torsătură proprie latinei vulgare, adusă de imigraţi, 
colonişti şi veterani. 

In veacul al Vl-lea şi al VlI-lea a fost deci o sci- 
siune între Romanii de Nord şi cei de Sud, între cari 
intruşii slavi se intercalaseră, şi nu ca să dispară ca 
alţi barbari, ci ca să persiste, să se întindă şi să 
prospereze. 

Aceşti Romani din Sud sînt strămoşii Aromînilor 
de astăzi, al căror istoric, aşa de puţin cunoscut în 
tăcerea izvoarelor, care nu purtau niciun interes 
acestor fărîme rătăcite ale unei rase ce fusese mare 
şi puternică, este vorba să-l înfăţişăm pe scurt aici. 

II. 

Romînii din Pind înnainte dc pomenirea 
lor în izvoare. 

Lovitura slavă, aducînd nimicirea oraşelor lalino- 
elenice care prosperau pe malul Adriaticei şi făcînd 
să plece Albanesii într’un nou exod către Alpii din 
interior, de la cari şi-au luat numele, a aruncat pe 
Romînii din Pind în Tesalia, Acarnania şi Etolia şi 
poate chiar din această epocă încă în insulele care 
mărgenesc ţermul ca la Corfu. 

A fost un fapt capital pentru soarta ulterioară a 
acestui element latin. El se găsia de acum înna¬ 
inte în situafie inferioară Albanesilor, în parte roma- 
nisati şi ei, precum arată numărul şi valoarea ve¬ 
chilor cuvinte latine în limba lor actuală, cari, ei, pu¬ 
teau să păstreze legăturile lor cu acel Apus catolic 
de la care mai mult decît odată li s’a venit în ajutor, 
împiedecînd absorbirea lor în masa slavă, în vecinătatea 
greacă. încastraţi în Tesalia greacă, asupra căreia nu 
se întinsese niciodată influenţa etnică a cucerito¬ 
rilor romani, Romînii din Sud au fost, nu numai des¬ 
părţiţi pentru totdeauna de fraţii de la Dunăre, dar 
şi împiedecaţi de a întreţinea raporturi cu ţinuturile 
din care în cea mai mare parte îşi trăgeau obîrşia şi 
a căror limbă o vorbiau. 

Nenorocirea cea mare istorică a lor a fost aceasta. 

Şi li-au trebuii: silinţi extraordinare ca să găsească un 
drum către teritorii cărora aveau conştiinţă că tre¬ 
buie să li aparţină, dacă nu prin atîrnare politică, cel 
puţin prin caracterul civilisaţiei lor. 

Totuşi, chiar în această Tesalie, pe care o locuiau 
în timpul iernii ca să meargă, odată cu primăvara, să 
caute căsuţele lor de lemn în munţii Pindului şi pănă 
în Balcani chiar, Roma, cel puţin Roma papală, care 
se păstra după catastrofa Romei Cesarilor, nu i-a 
părăsit îndată şi desăvîrşit. Exarhul pontifical, care 
era episcopul de Tesalonic încă din al IV-lea şi al 
V-lea veac, reţinea teritoriile romane ale Tesaliei în 
dependenţa Bisericii Apusului. A fost chiar, în epoca 
lui lusrinian, o clipă în care Papa s’a simţit îndatorat 
să exercite el însuşi autoritatea sa, şi-l vedem com- 
bătînd în 531 încercările ambiţiunii năvălitoare a 
Scaunului constantinopolitan asupra arhiepiscopului 
Larisei tesaliene \ Dacă mai târziu lustiniana Prima, 
lîngă Uschiub, a devenit centrul religios al regiunii 
ilirice, Tesalonicul a recîştigai şi el o parte din ve¬ 
chea lui situaţie stăpînitoare. 

Această situaţie a ‘ţinut atîta vreme cît s’a exer¬ 
citat o înrîurire bizantină asupra Italiei cucerite de 
legiunile lui Iustinian şi pănă în veacul al VI!-lea, 
cînd marea ceartă în jurul închinării la icoane a 
săpat o prăpastie între .Biserica Răsăritului şi aceia a 
Apusului. 

Romînii de Miazăzi aparţin de acum înnainte Gre¬ 
cilor din Constantinopol, pe cînd Albanesii păstrează 
încă o poartă deschisă spre Occidentul care trebuia 
să garanteze libertăţile lor şi să li dea noi impulsuri 
de civilisaţie latină. 


1 Georg Pfeilschifter, Die Balkanf rage in der Kirclienge- 
■schichte, .Feiburg in Breisgau. 1913. 

Atîta vreme cît Bizantinii avură stăpînirea asigu¬ 
rată a regiunii ocupate de rasa românească, aceasta 
nu e pomenită în cronici, şi, de oare ce documentele 
administrative ale Imperiului au fost distruse, tăcerea 
în ceia ce-i priveşte este absolută. 

Altfel a fost cînd, cîtăva vreme după ce Taratul 
bulgar de Preslav a fost nimicit, la sfîrşitul veacului 
al X-lea, un nou Stat, aşa-zis bulgar, s’a format 
spontaneu în jurul lacului de Ohrida, întinzîndu-şi 
acţiunea sa prădătoare şi devastatoare pănă foarte 
departe în Sud şi Răsărit, pănă în Tesalia şi Tracja. 
în capul rebelilor acestora se găsiau fiii unui boier 
bulgar cu numele de Sişman, cari purtau nume luate 
din Vechiul Testament, — ca Patarenii cari s’au păstrat 
pănă foarte târziu în Bosnia şi ca păstorii romîni 
mocani din Ardeal, precum şi ca Secuii, vecinii lor 
în epoca modernă şi în zilele noastre chiar. Două 
veacuri mai târziu, un călător evreu, un rabin din 
Tudela, Veniamin, care a străbătut Tesalia, va cons¬ 
tata că Valahii, cari l-au speriat prin cutezanţa lor de 
drumari şi hoţi în munţi, au obiceiul să întrebuinţeze 
nume împrumutate din Biblia ebraică. Pe de altă 
parte, învingătorul celor din urmă Ţari bulgari, îm¬ 
păratul biz’antin Vasile al 11-lea, supusese noului 
Scaun de Ohrida pe toţi Romînii trăind în hotarele 
vechii Bulgarii, între alţii pe aceia a căror energie şi- 
vitejie susţinuseră pe rebelul Samuil, devenit el în¬ 
suşi Ţar, în încercarea lui de a învia Imperiul bizantin 
al Slavilor, opus Imperiului bizantin al Grecilor. în 
sfîrşit cronicarul bizantin Cedren atribuie omorul 
unuia dintre fraţii şi coregenţii lui Samuil, David, unor 
BXctyoi 63ttat, ceia nu înseamnă nişte hoţi de drumuri 
mari valahi, ci nişte conducători de caravane apar- 
ţinînd acestui neam. 

Aceasta s’a întîmplat la «Stejarii frumoşi»,KaXal8pţ><;- 

'Romînii din Pind numesc pănă astăzi localităţile locuin¬ 
ţelor lor după aspectul lor natural — între Castoria 
şi Prespa \ 

In acest moment, alte izvoare de asemenea ni înfă¬ 
ţişează pe aceşti Romîni, nu numai în această calitate, 
dar şi ca trăind în sate care alcătuiesc o provincie 
ce li aparţine în deosebi. 


1 II, p. 435. 

III. 


Marca Valahie tesaliană. 

Intr’un ciudat tratat, care cnprinde lămuriri asupra 
vieţii administrative şi militare în provincia Tesaliei 
în veacul al Xl-Iea, un vechiu militar, înrudit cu 
strategul, de origine armenească, Kekaumenos, vor¬ 
beşte de un şef romîn purtînd numele caracteristic 
de Nicoliţă, care fusese întăiu, supt împăratul Vasile, 
domestic al gardelor, al excubitorilor, la Bizanţ, ca 
să fie pe urmă înlăturat în folosul unui Franc de 
obîrşie regală, şi numit în schimb «duce al Vlahilor 
Eladei». Şi acest termin însemnează teritoriile, odini¬ 
oară greceşti, ale Tesaliei, Etoliei şi Acarnaniei, unde 
se sălăşluiseră Romîni şi care ajunseseră prin urmare 
Vlahia lor, BXayict, «Valahia Mare» a lor, faţă de o 
Valahie Superioară, de o Valahie Mică, de o Valahie 
Veche, ale căror nume sînt păstrate de izvoare sau 
de tradiţiune \ 

Aceşti «Valahi», aceşti Romîni se bucurau deci de 
o situaţie privilegiată, care nu era aceia a unui 
teritoriu, ci aceia a unei naţiuni întregi, şi nu se mai 
înlîlneşte un cas ca acesta în Imperiul lui Vasile al 
II-Iea, care cuprinde un aşa de mare număr de naţiuni. 

1 Cf. G. Murnu, Istoria Romînilor din Pind, Valahia Mare 
(980-1259), Bucureşti 1913. 

Dar această situaţie nu se poate explica decît într’urt 
singur fel: prin coloniscirea oficială de Imperiu. 

Dacă Romînii ar fi avut totdeauna această Tesalie> 
ar fi trăit în aceleaşi condiţiuni ca şi locuitorii de 
orice fel al acestor părţi; ca să aibă un şef numai 
pentru obştea lor naţională, a trebuit ca ei să fi venit 
pentru a se aşeza în massă spre folosul acestui Im¬ 
periu, care li recunoştea deci drepturi aşa de întinse. 

Dar singura explicaţie este că ei s’au coborît din 
Nord spre Adriatică, din Albania, unde unii dintre 
dinşii au rămas până în zilele noastre, în vecinătatea 
imediată a Durazzului, precum şi în Epir, unde între 
Ianina, Meţovo, Grebena şi muntele Gramos ei for¬ 
mează încă majoritatea populaţiei, şi pe cele două 
povîrnişuri ale Pindului, de la muntele Gramos până 
la Agrafa 1 . Şi aceasta nu s’a putut întîmpla decît 
în momentul invasiunii Slavilor, căci aceşti Romîni 
păstrează atunci teritoriul rămas supt autoritatea 
împăratului. S’a observat cu dreptate că această mi- 
graţiune din teritoriul slav în teritoriul grec este do¬ 
vedită prin numele chiar de «Vlahi», dat de Bizan¬ 
tini Romînilor 2 . 

Nepotul lui Kekaumenos înfăţişează pe Valahi ca 
locuind mai ales această Eladă căreia ajunseră să-i 
deie pentru veacuri numele lor, şi în parte şi Epirul , 
şi Macedonia, — ceia ce coincide cu ce putem scoate 
şi din situaţia actuală a locuinţelor lor 3 . Unii dintre 
dînşii formează regiuni de origine şi administraţie 
comună: este în Tesalia ca şi în Ţara-Romănească 

1 Comunicaţie a d-lui Berati, fost secretar a| Guvernului şi 
Senatului Albaniei. Cf. C. Burileanu, I. Romeni d’Albania, 
Roma 1912. 

2 Murnu, o. c., p, 25. 

3 Cccaumeni Strategicon, ed. Wassiliewsky şi Jernstedt. 
ed. Universităţii din Petersburg, 1893, p. 93. 

şi Moldova de odinioară un Câmpulung. Ei stau în 
sate, în capul cărora se găsesc şefi aleşi, cari pot fi 
asimilaţi cu juzii, adecă «judecătorii» (iudices), cari 
se găsesc pe Dunăre şi în Carpaţi poate chiar din vre¬ 
mea Visigotului Atanaric, care era şi el «jude». Intre 
dînşii este pomenit un Berivoiu (Bspîoooc) şi un Sthla- 
betas Karmelakes (Slavotă). Singura lor îndatorire 
faţă de Imperiu era să plătească dijma turmelor şi, 
cu prilejul unei căsătorii în familia împărătească şi 
de bună samă şi în alte ocasii solemne, să trimeată 
daruri în natură. 

Ei sînt şi războinici, dar felul lor de a lupta, în 
cete uşoare, n’are nimic comun cu acel al legiunilor. 
Credinţa lor faţă de Cesar, supunerea lor faţă de 
funcţionarii lui sînt mai mult decît îndoielnice, şi, în¬ 
dată ce li se pare că se ating privilegiile lor, se răs¬ 
coală. Acest fenomen este aşa de obişnuit, încît poartă 
un nume deosebit în terminologia oficială bizantină: 
jiqoXtoc, termin care pare să vie din latinescu \tumultus. 

Capul suprem este numit în limba lor însăşi celnic. 
Cuvîntul este de origine slavă, însemnînd căpetenie 
de războiu, şi el corespunde cu numirea oficială de 
duce. La Dunăre şi în Carpaţi, ca şi la Sîrbii şi Slavii 
din Panonia, ale căror organisaţii au fost copiate de 
Maghiari, se zice: Voevod. Nicoliţă sau Niculiţă 1 
este tipul «celnicului»: trecînd rînd pe rînd din par¬ 
tidul Împăratului la cel al Ţarului revoftat: făcînd să 
fie iertat totdeauna de Suveranul legiuit şi păstrînd 
chiar după ce el a fost înlocuit printr’un străin care 
se înrudise cu familia sa, acest Kekaumenos ar¬ 
menesc, viaţa şi bunurile sale, domeniile întinse care 
făceau însemnătatea lui. 

In aceiaşi vreme Valahi din această Tesalie înna- 

1 Cf. satul Niculiţel în Dobrogea. 

Ist. Rom. din Maced . 2 

www.dacoromanica.ro 




18 


intează către Răsărit, pe pămîntul care aparţine mai 
tîrziu călugărilor de la Muntele Athos: sînt ciobanii 
cari vînd brînza lor «vlahă»; femeile şi fetele lor vin 
să tulbure exerciţiile de ascesă ale monahilor ; mănăs¬ 
tirea cercă să facă dîntr’înşii şerbii săi, «dulopareci» 1 - 

Istoria răscoalei lui Samuil înfăţişează de cele mai 
adese ori—ba mai totdeauna — priveliştea unei gue- 
rilla vlahă, şi albanesă de asemeni. în cursul con¬ 
flictelor neîncetate, cronicile bizantine ne fac să vedem 
un alt Niculiţă, către Seres, deci în Macedonia răsă¬ 
riteană; apoi personagii care se chiamă Nestoriţă, 
Iliţă, Zariţă (Sariţă, de la Saru) şi chiar, la Diavoli, 
în aceste Ţinuturi ale Macedoniei, un Litovoiu, al 
cărui nume este şi acela al unuia dintre cei d’intăiu 
Voevozi-Domni ai Romînilor din Oltenia, în Carpaţii 
Jiiului, la sfîrşitui veacului al XllI-lea. Samuil se în¬ 
dreptă împotriva Tesaliei înseşi şi ajunse să iea în 
stăpînire oraşul Larisa. Cu o femeie de acolo el a 
avut un fiu, Gavril Rhomanos, care încercă mai 
tîrziu să-şi aroge şi el un rol «imperial». Şi fiul a- 
cestui Gavril se chiamă Deleanos, Deleanu în româ¬ 
neşte, atunci cînd un fiu al lui Aron, fratele lui Sa¬ 
muil, purta numele, care şi ei are.o desinenţă româ¬ 
nească, de Alusianos 2 . 

îndată aceste mişcări au fost oprite. Actele de gue- 
rilla încetară; autoritatea bizantină se întoarse în lo¬ 
curile pe care trebuise să le cedeze rebelilor; darde- 

' Iorga, Muntele Athos şi ţerile româneşti (după Philipp 
Mayer. Die Haiipturkunden fiir die Geschichte der Athos- 
kloster, Lipsea 1884), în „Analele Academiei Romîne“ pe 1914, 
pp. 449-50, şi în „Bulletin de la section historique de L Aca¬ 
demie Roumaine", II, pp. 149-50. 

2 Vezi Notele unui istoric cu privire la evenimentele din 
Balcani, în „Anale", anul 1913 şi în „Bulletin de la section 
historique de l’Academie Roumaine", I, pp. 74-8. 

prinderea se căpătase, impulsiunea fusese dată. în¬ 
dată o altă formaţiune, cu caracter slav răsări pe 
malul Adriaticei: Serbia diocleţiană, avînd în fruntea 
ei şefi a căror situaţiune şi titlu : conţi, cnezi, co¬ 
respund perfect cu acelea .ale juzilor, Voevozilor, Dom¬ 
nilor romîni în Balcani, ca şi în Carpaţi. Astfel a fost 
caracterul unui Michailas (în româneşte Mihăilă), al 
unui Consfantin-Bodin, care se făcea a fi numit 
«Ţarul Petru»; am semnalat şi aiurea presenţa între 
sfetnicii săi a unui Petrilo (în româneşte Petrilă). Ne 
vom mărgeni să semnalăm unele asămănări bătătoare 
la ochi, mai ales a doua zi după participarea aşa de 
largă a Romîni lor la răscoala din Ohrida, fără să pre¬ 
tindem a fixa un caracter naţional neslav acestor 
căpetenii ale noii alcătuiri slave la Adriaficâ. 

Aceşti şefi au legături de alianţă cu barbarii tura- 
nieni cari ocupă malul drept al Dunării şi domină 
o altă populaţie românească: Pecenegii. Dar acum, 
în ajunul cruciatelor, o nouă eră se deschide supt cei 
d’intăiu regi ai celor două Sicilii. Trupele lor se în¬ 
dreaptă către Durazzo ca să urmeze Via Egnatia 
în direcţia Constantinopolului. Cavalerii îndrăzneţi ai 
Apusului străbat către Avlona (Valona) şi către Ka- 
nina; ei înnaintează în Epir până la lanina, ating 
Meglena, atunci cînd, pe de altă parte, ei se înfăţişează 
în părţile Ohridei şi Uschiubului. îşi au cartierele de 
iarnă la Larisa şi Tricala. Trec printr’un «sat româ¬ 
nesc», un -/wpiov 6Xa/txoy 1 cu numele de Ezeban 
(’E£s6ăv), pomenit şi în cronica bogată a Anei Corn¬ 
ii en a. 

După cea d’intăiu cruciată a fost în aceşti munţi 
din partea apuseană a Balcanilor o răscoală a Ma- 


1 Ibid., ed. rom., p. 134. 

niheenilor, în spre Beliatova, susţinută de «Sciţi» pe¬ 
cenegi. Ni amintim de numele biblice ale lui Samuri, 
ale fraţilor şi supuşilor lui. 

In 1201, în sfîrşit, un Valah va sprijini revolta ofi¬ 
ţerului bizantin Manuil Kamytzes în Tesalia 1 . 

Aceste revolte n’au reuşit, dar Valahii au rămas 
un element militar în serviciul Bizantinilor, pe cari-i 
combătuseră până atunci. îi vezi, pe aceşti «Valahi 
cari duc viaţă păstorească», luptîndu-se în armatele 
imperiale, împotriva Pecenegilor ca şi, altă dată, îm¬ 
potriva Saracinilor din Sicilia. Ei păstrează un ca¬ 
racter special — ca şi acela al acestor barbari ei 
înşii pe vremea primei cruciate —, garantat de con¬ 
venţii. Este ceasul chiar cînd îi întîlneşte rabinul 
Veniamin din Tudela, care constată că «nimeni nu 
poate să-i înfrunte într’o luptă şi niciuii rege să-i 
învingă». 


1 Choniates, pp. 70S-9. 

IV. 


Romînii din Pind întemeietori de Stat ( 1186 ). 

Puţin după aceia, aceşti Romîni din Tesalia, ai căror 
înnaintaşi susţinuseră Ţaratul de revanşă din Ohrida, 
întemeiază ei înşii, şi' fără niciun concurs din partea 
Bulgarilor autentici, acest al treilea Ţarat, care s’a sta¬ 
bilit mai tîrziu în Tîrnova Balcanilor. 

Căci e vorba într’adevâr de o mişcare a acestor 
Tesalioţi din «Marea Vlahie». La Tyrnavos a izbucnit, 
după cronicarii greci, revolta «celnicilor» Petru şi 
Asen, ai căror conaţionali fuseseră păgubiţi, în contra 
datinelor de veacuri, de dregătorii împăratului Isac 
Anghelul, cari ceruseră dăjdii grele pentru nunta stă- 
pînului lor, mişcarea, zic, a acestor şefi şi soldaţi, cari 
fuseseră ei înşii jigniţi în chip crud. Dar această Tîr- 
novă nu este fără îndoiala cea din Bulgaria, care n’a 
fost poate întemeiată decît mai tîrziu, după numele 
unui oraş anonim, ci Tyrnavos din Tesalia. Cînd se 
cunosc, şi în chip aşa de precis, prin mărturii aşa 
de numeroase, de un caracter de autenticitate desă- 
vîrşit, regiunile locuite de Valahi, se poate întreba 
cineva ce ar fi mers să caute în muntele Em a- 
ceşti doi fraţi meniţi să fie întemeietorii unui Imperiu 
ce era să ţină aproape două veacuri. Şi, de oare ce 
este vorba de o biserică a sfîntului Dumitru, de mi- 

nunile îndeplinite de acest sfînt, care îndemna la răs¬ 
coală pe credincioşii săi, nu trebuie să se uite că 
rămăşiţele sfîntului erau păstrate, într’o biserică fai¬ 
moasă prin minuni de tot felul, la Salonic \ 

Dacă, îndată după marele succes care îngrozi pe 
Bizantinii acestui nou «multos» valah, Statul care a 
resultat a fost bulgăresc, pretinzînd să continue tra¬ 
diţia Taratului de două ori distrus, la Preslav şi la 
Ohrida, fără a mai vorbi de revoltele ulterioare, a- 
ceasta trebuie să se atribuie cărturarilor slavi, călu¬ 
gărilor din Bulgaria occidentală de odinioară, cari 
păstrau cu credinţă amintirea unui trecut glorios 
pentru seminţia lor, pe care ei credeau, nu fără drep¬ 
tate, că-1 pot face să învie cu ajutorul altor neamuri., 
de data aceasta a Romînilor singuri * 2 . 

Dar, precum o arată mărturia, de atîtea ori repe¬ 
tată, a lui Villehardouin, cronicarul cruciatei a IV-a, 
şi a lui Henri de Valenciennes, continuatorul său, 
războinicii au fost, înnainte ca şi după întemeierea 
noului regim politic, «Vlahii» (Blaques), cu cari se a- 
mestecau mai adese ori Cumanii de dincolo de Du¬ 
năre— Turanienii stăpînitori şi Romînii supuşi ai a- 
cestor barbari — mai mult decît Bulgarii sau «Bou- 
gres». Acela care, nemulţămindu-se cu titlul de rege» 
pe care Petru el însuşi îl ceruse de la împăratul Fre- 
deric, cu prilejul trecerii acestuia prin Balcani, am¬ 
biţiona coroana împărătească şi înţelegea să aibă 
deci un Patriarh lîngă dînsul — acel Vasilie care a fost 
poate marele inspirator al politicei «bulgăreşti» a 
acestor şefi de revoltă biruitori —, Ioniţă, al treilea 

' Cel mult se poate admite că soldaţii vlahi îndepliniau în 
acel moment o misiune militară în Em contra Cumanilor 
Dunării. Isac locuise, fiind fugar, spune Robert d.e Clary» 
„Valahia". 

2 Vezi Notele unui istoric, l. c., p. 140 şi urnn 


www.dacoromanica.ro 




23 


dintre fraţii întemeietori, este privit de seneşalul de 
Champagne, de istoricul războiului sfînt, ca un «rege 
al Blakiei şi al Bulgariei» (Bougrie): «şi acel loniţă 
era un «Vlah» care se răsculase împotriva fratelui şi 
unchiului său» («el cil Johanis si ere uns Blaqui qui 
ere revelez contre son frere et contre son oncle»). 
Aiurea loniţă este înfăţişat de multe ori ca «regele 
Vlahiei» («le roi de Blaquie») fără vre-un alt titlu, dar 
niciodată ca «rege al Bulgariei» («roi de Bougrie») ori 
chiar «al Bulgariei şi al Vlahiei» («de Bougrie et de 
Blakie»). Războinicii săi sînt Vlahi şi Bulgari («Blas et 
Bougres»), afară de «14.000 de Cumani nebotezaţi» 
(«quatorze mii Cumains, qui ne estoient mie baptizie»). 
«în povestirea luptei celei mari de la Adrianopol, se 
vede cum «Cumanii s’au oprit, şi Valahii, şi Grecii»; 
şi «Cumanii şi Valahii începură din nou să se retragă». 
(«Li Comain s’aresterent, et li Blac, et li Grieu. Et li 
Comain et li Blac se recommencierent â retrăire»). 

De oare ce Villehardouin a rămas în această «Ro¬ 
mânie» bizantină, fiind unul din marii feudalari ai im¬ 
periului latin de Constantinopol, trebuie să se admită 
neapărat că el cunoştea înţelesul lerminilor pe cari-i 
întrebuinţa, şi, cînd zice de vre-o zece ori «Rege al 
Valahiei» («roi de Blakie»), el se gîndeşte vădit la pro¬ 
vincia cu acest nume, al cărui posesor era loniţă 
înnainte de a fi regele şi Ţarul pe care-1 ştim. Aceasta 
ar explica şi îndărătnicia cu care el a prelungit acel 
atac împotriva Salonicului, pe care n’avu vreme să-l 
isprăvească. Robert de Clary, alt istoric al cruciatei 
cunoaşte numai pe «loan Vlahul» («Jehans li Blakis», 
«Johans li Blaks») şi ţara sa, a Vlahiei («terre de Bla-. 
kie») \ şi Henri de Valenciennes pomeneşte cel d’in- 


' Hopf., Clironiques greco-romaines, Berl/n 187o, pp,13, 
51, 84. ' . 

tăiu, vprbind de ambiţia altui şef al Vlahilor, o «Vla- 
hie Mare» («Blaquie la grant») \ 

Choniates, care vorbeşte şi de o limbă a Vlahilor 
(BX<r/wv ţptoVTj), pomeneşte alţi şefi ai acestui Stat ale că¬ 
rui base erau cu totul deosebite de tradiţia politică pe 
care o invoca. Se întîlneşte un Litovoiu, un Nicolae 
Litovoiu, stabilit la Melenic în Macedonia, un Sişman, 
care este calificat de «Vlah»; Seres are drept coman¬ 
dant pe un Dragotă 1 2 3 ; numele lui Chrysos, care stă- 
pîneşte de pe culmea stîncii sale de la Prosakon- 
Prosec o parte din Macedonia, n’are nimic grecesc ; 
forma elenică acopere numele valah de Hîrsu. 

Aceasta'ajunge pentru a se lămuri pe deplin obîr- 
şia acestei dinastii a Asenizilor. Cît despre titlul de 
«rege al Bulgarilor şi Vlahilor» pe care Curia romană 
îl dă lui Ioniţă şi amintirea romană care s’a .ameste¬ 
cat în scrisorile Papei către acest puternic stăpînitor 
pe care trebuia să-l cîştige cu orice preţ, nu trebuie 
să se vadă în aceasta decît o măgulire şi mai ales 
un chip de a eluda calificaţia împărătească pe «care 
o ambiţiona acest parvenit şi pe care, chiar înnainte 
de a fi voit să cruţe sensibilitatea împăraţilor latini 
din Bizanţ, poftit de barbari, Roma nu credea că are 
dreptul să i-1 acorde 8 . 

însemnătatea elementulni valah în Peninsula Bal¬ 
canică este dovedită şi prin mărturia problematicului 
Ansbert, în a sa «Istorie a expediţiei împăratului 
Frederic» 4 * * * , a acelei expediţii care coincide cu răs- 

1 In urma lui Villehardouin, ediţia Natalis de Wally, pp. 
306, 303: 

2 Notele unui istoric, pp. 139-40. 

3 Ibid., pp. 141-2 şi a noastră Geschichte des rumdnischen 
Volkes, 1, p. 124 şi urm. 

4 Ystoria de expeditione Friderici tmperatoris, edita a 

quodam austrien'se clerico qui eidem interfuit, nomine Ans- 

bertus, in „Fontes rerum austriacarum". 

-coala celor trei fraţi. Cruciaţii găsesc în calea lor, în¬ 
dată ce au trecut de hotarele Ungariei, «păcătoşi de 
Greci (Grecnli) Bulgari, Sîrbi şi Valahi (Vlacos), pe 
jumătate barbari», înnarmaţi cu săgeţi otrăvite, cari cău¬ 
tau să fure caii armatei. Uniţi cu Sîrbii lui Nemania 
pentru ca să combată pe Bizantini, se găsesc în arme 
acest Petru şi acest Asen, fraţi, şi izvorul contem¬ 
poran spune : «Calopetru Valahul şi fratele său. Asen, 
cu supuşii lor valahi» (Kalopetrus Flachus et fraier 
ejus Crassianus 1 cum subditis flachis). «Grecii şi Va¬ 
lahii» cari dau tîrcoa'lele lagărnlui sînt lotuşi soldaţi 
ai împăratului. 

Avîntul pe care l-a luat puterea Asenizilor — ne¬ 
potul celor trei întemeietori ai împărăţiei, loan Asen, 
care petrecnse tinereţa sa pe pâmînt românesc din¬ 
coace de Dunăre a stăpînit de la Durazzo pănă la 
porţile Constantinopolului — a fost totuşi puţin priel¬ 
nic Tesaliei, ale cării forţe naţionale au fost între¬ 
buinţate aiurea, pentru alte scopuri, care s’au stors 
pentru a îndeplini programul împărătesc al rîvnilori- 
lor vechiului Tarat. 


1 Kyr Assianus. 

V. 


Despoiatul Epirului şi al Valahiei Mari. 

Tesalia continuă totuşi să fie «Valahia», «Marea 
Valahie», termin care se întîlneşte şi în Pachymere» 
cronicarul Paleologilor restabiliţi în Constantinopol, 
la începutul veacului, al XlV-lea. Dar venise vremea 
cînd, cu vecinii lor albanesi, Romînii fămaşi în Epir 
puteau să se manifeste şi ca Sprijinitorii altui Stat. 

Latinii, cîştigînd Capitala venerabilă a Imperiului 
bizantin, provocară plecarea descendenţilor vechilor 
familii care domniseră acolo. Pe cînd alţii creau centre 
de împotrivire la Trapezunt şi în Niceia, un Micha- 
litzes, din seminţia Anghelilor şi a familiei Duca, se 
stabilia, ca unul care luase în căsătorie pe fiica unu. 
domn local, albanes sau romîn, în Epir (1204-1214), 
din care nici rivalii greci, nici usurpatorii latini, nici 
năvălitorii bulgari nu-1 putură scoate, şi pe urmaşul 
său Teodor, nici atît, pană la acea bătălie de la 
Clocotniţa (1234), pe care el a pierdut-o contra lui 
Ioan Asen. Mihail găsi, ca şi Ţarii din Ohrida şi prin¬ 
cipii sîrbeşti din Diocleia, sprijinul cel mai devotat în 
vechea rasă indigenă, albanesă şi vlahă. Cu concursul 
lor, al doilea «despot al regiunilor apusene» a putut 
să se facă a fi încoronat împărat la Salonic. 

Printre posesiunile sale, Gheorghe Acropolitul po¬ 
meneşte, după Seres, Pelagonia, Prilep^Elbasan, toată 

Marea Valahie. Ţara aceasta căzuse, Ia marea pradă- 
a Imperiului bizantin, în partea marchisului Bonifaciu 
de Montferrat, ajuns rege al Salonicului; dar el nu 
izbutise s’o ocupe întreagă de şi şesul LariSei îi 
aparţinea 1 . Se pare chiar că un German, Berthold 
de Katzenellenbogen, a avut o feudă tesaliană în păr¬ 
ţile Veleştinului 2 . 

Vlahii au trăit supt aceşti despoţi, cari n’ar fi putut 
domni fără concursul lor, într’o autonomie perfectă, 
care corespundea cu tradiţiunea lor naţională şi lo¬ 
cală: în 1238, după marea înfringere şi căderea în 
robie a lui Teodor, al doilea Mihail, care,' lichidînd 
o parte din domeniul albanes, cu Croia, s’a întins în 
părţile Vodenei din Macedonia şi şi-a fixat reşedinţa 
la Larisa, li-a acordat scutirea de imposite 3 . Era 
vorba, într’adevăr, să fie cîştigaţi şi contra Bulgarilor, 
al căror Ţar loan Asen ocupase pentru o clipă moş¬ 
tenirea lui Teodor, prisonierul său, ca şi contra lui 
loan, fiul bastard al lui Teodor, care, luînd calea Mării, 
se înfăţişează în această Mare Valahie ca succesor 
al tatălui său, ocupînd cele două Capitale ale ţerii 4 . 
Un alt concurent era Manuil, fratele lui Teodor, care 
a avut partea răsăriteană a provinciei, mulţâmită spi¬ 
jinului Niceenilor. 

Mihail al II-lea, a cărui stăpînire agitată, de ambi¬ 
ţios totdeauna preocupat de planuri noi, nu s’a sfîrşit 
decît la 1271, a întrebuinţat adesea în războaiele 


1 Choniates, p.-841. 

2 Hopf, Griechenland, I, p. 210. Cf. Murnu, o. c., pp. 163-4. 

3 Murnu, după lucrarea grecească a lui Rhomanos, p. 18,. 
nota 3. 

4 Notele unui istoric; Gheorghe Acropolitul, pp. 83-89, şi 
William Miller, The Latins in the Levant, Londra 1903, pp. 
131-133. Privitor la luptele lui loan contra Bizantinilor, ib'id. u 
p. 133 şi urm. 

sale, în afară de Valahi isolaţi, ca Borilă Lungul, pe 
acei Romîni din Tesalia pe cari cronicile greceşti 
. contemporane-i numesc «Megalovlahiţi», după Marea 
lor Vlahie. Fiul său bastard, loan, luase în căsătorie 
pe fata şefului lor, care e numit în izvoarele bizan¬ 
tine Taronas, şi care a trebuit să fie el însuşi un 
Romîn \ In zădar Paleologii întorşi la Constantinopol, 
încercară, mai târziu, să aşeze în Valahia pe Teodor, 
fiul împăratului Andronic al 11-lea, care trebuia să ieie 
în căsătorie pe fata ducelui catalan, stăpînitor în 
Atena. însurat cu Irina, fiica din flori a aceluiaşi An¬ 
dronic, loan a păstrat, ca moştenilor al lui Taronas, 
provincia sa pănă ce a fost ucis de fiul contelui latin 
din Cefalonia, nepotul său însuşi, care era încă de 
mai înnainte domn, în Acarnania şi Etolia, al «Vla- 
hiei Mici». La moartea tatălui său, loan întinsese hota¬ 
rele stăpînirilor sale. Fiica sa luase în căsătorie un 
prinţ sîrb. 

O mare parte dintre Romîni rămăseseră supt scep¬ 
trul lui Nichifor, alt fiu al lui Mihail al II-lea şi ur¬ 
maşul său în Epir. Cum Nichifor măritase pe fiica 
sa Thamar cu Filip de Tarent, fiul regelui Carol al 
11-lea de Neapole, Valahia se găsi între teritoriile 
care fură asigurate printr’o donaţiune a tatălui său 
acestui prinţ, ajuns despot al României. Filip trimese 
un episcop latin la Lepanto, silind pe Mitropolitul 
ortodox să se aşeze la Ianina. Dar moştenirea Anghe- 
lilor din Epir trecu la ducesa Ana, regentă în numele 
fiului ei Toma (pănă la 1296); pe cînd în Lepanto, 
devenit Capitala despotatului inferior, Constantin şi 
loan (pănă la 1318) urmară celui d’intăiu loan, — loan 
al II-lea avînd ca tutor pe ducele de Atena, Guy de Ia 


1 BopiXa; Ao^-p; (ca nume de localitate); Gheorge Acropo- 
îitul, pp. 179-80. 

Roche, care. a numit un mareşal al Valahiei şi doî 
înnalţi dregători francesi. Dacă Toma se intitula «Mare 
despot al României, principe al Valahiei, duce al 
Vageneţiei, senior al castelului de Iariina», Ioan alll-lea 
din Lepanto era «duce şi sebastocrator al Marii Va¬ 
lahii ! ». 

Paleologii din Constantinopol nu vor ajunge să 
se stabilească în Eplr, printr’o cesiune de bună voie, 
decît în 1337-1338 şi mai ales după ce Nichifor, fiul 
lui Ioan Orsini, va fi ucis de Albanesi pe malul rîului 
Achelous, în marea bătălie din 1359. In Tesalia, după 
stăpînirea sebastocratorului şi despotului Gavril Şte¬ 
fan, un prinţ, Ioan Anghelul, va fi aşezat de împă¬ 
ratul Ion al Vl-lea Cantacuzino, ca «senior al Va¬ 
lahiei» tesaliene, pe care o administră timp de mai 
mulţi ani, de şi Sîrbii pătrunseseră în ţară. 

Să urmărim mai de aproape aceste fapte intere¬ 
sante. 

în ultimul timp al dominaţiei bizantine, elementul 
grecesc se întărise în Epir, mai ales mulţâmită spriji¬ 
nului regentei Ana, a cării înrîurire şi al cării prestigiu 
erau aşa de mari, încît soţul ei, acel Orsini trecut la 
ortodoxie, ctitorul bisericii Maicii Domnului la Arta, 
patronul unei parafrase din Iliada, se intitula «Com- 
nen, Angelodukas, soţ al împărătesei Ana» 1 2 . Presenţa 
trecătoare a cavalerilor ducelui de Atena, Gautier de 
Brienne, la Bodoniţa, în Tesalia, şi la Arta chiar (1332), 


1 Gregoras, 1, pp. 237-241, 249; Pachymere, I, p. 83. Cf. 
Murnu, loc. cit., p. 19S-19. Un Taronitopulo, duce de Uschiub, 
către 1100; în Thâlloczy, Jirecek şi Sufflay, Acta et diplo¬ 
mata res Albaniac mediae aetatis illustrantia, 1, Viena 1913, 
p. 74. 

2 Hopf, o. c., 1, col. 429 (după D. Maurophrydes, ’ExXopj 
IiVTflistuJV Tijs vstDiipa; SXXvjvix'îjs fXwoarjs). 

nu aduse decît un omagiu nominal din partea des¬ 
potului Ioan faţă de regele Robertde Neapole L Dar 
Ia Lepanto s’au mai menţinut cîtăva vreme aceiaşi 
Napoletani, şi Durazzo aparţinea în cei d’intăiu ani 
-ai veacului al XlV-lea lui Ioan de Gravîna, alt Italian 
în relaţiuni cu regalitatea angevină: si, pe urmă, fiului 
-sau, Carol (1348) 1 2 3 . 

In 1333, la moartea acestui Ştefan fiul lui Gavril, 
poate un Anghelos el însuşi 8 , stâpîn temporar'al Te- 
saliei, dregătorul care represinta pe Cesarul bizantin 
la Salonic încercă o restaurare a dominaţiei împărăr 
teşti directe în acest şes tesalian unde apucase a se. 
aşeza, la Stagoi, Tricala, Elasona, Ioan Orsini din 
-Epir. Tînărul împărat Andronic izbuti să facă a i se 
presta jurămînt de triburile valahe care apar în a- 
ceastă clipă pe scena istoriei: 3ua, Malacasii, Mesa- 
riţii. O întoarcere ofensivă a lui Ioan fu oprită de 
moartea sa înnainte de vreme. Principesa bizantină 
•care-i dădu otrava putea să îndeplinească acum mi¬ 
siunea ei. Ea restitui Epirul familiei sale 4 5 * . în zădar 
fiul său Nichifor merse să caute sprijin la Patras, lîngâ 
Ecaterina, principesă de Ahaia, care continuă să 
poarte titlul zâdarnic ai împăraţilor latini de Constan- 
•tinopol. O expediţie a lui Ludovic de Tarent, fiul 
Ecaterinei, în Albania, n’avu resultat trainic. Fiica sa 
■Ioana pierdu moştenirea unui tată decapitat de regele 
Ungariei în 1368 B . 

Totuşi locuitorii, Albanesi, Romîni şi Greci, regretau 


1 Ibld., pp. 429-30. 

2 Ibid., col. 440. 

3 Jirecek, Gcschichte der Serben, I, p. 335. 

4 Cantacuzino şi Nichifor Gregoras. Ia acea dată; cf.Mil- 
•ier, o. c., p. 239 şi urm. 

5 loc. cit., col. 442-3. Hopf, 

pe vechii lor dinaşti, în Epir ca şi în Tesalia; ei 
primiră cu aclamaţii pe tînărul Nichifor, întors cu 
sprijinul împărătesei latine în posesiunile sale la 1338. 
Ioan Anghelul, fost senior de Castoria 1 , colaboră cu 
guvernatorul din Salonic ca să readucă vechea ordine 
de lucruri, care era un regim de largă autonomie locală, 
supt prinţi fără putere şi fără ambiţie. Arta n’a fost 
luată decît cu greutate. Nichifor trebui să se supuie, 
totuşi, în 1339-1340, luînd în căsătorie pe fiica îm¬ 
păratului Ioan al Vl-lea Cantacuzino, şi Ioan Anghelul 
luă locul său în Epir ca şi în Tesalia 2 . 

El păstra această din urmă ţară ca vasal, mai cu- 
rînd cu numele, al împărătesei Ana. Catalanii tre'ouiră 
să părăsească locurile pe care le reţineau încă în a- 
ceastă ţară: intrigile Anei nu-şi atinseră ţinta 3 . Această 
nouă seniorie autonomă a Marii Valahii a ţinut până 
în 1349. Ioan adăposti în provincia sa pe Manuil, 
fiul bastard al lui Cantacuzino. Cronica, contempo¬ 
rană, a lui Ramon Muntaner, istoricul tovarăşilor 
săi, membrii Companiei Catalane, vorbeşte de acel 
«Langlo», care era «senior de la Blaquia», care «Bla- 
quia» era «cea mai tare ţară din lume» 4 . «Feuda Vala¬ 
hilor» («le fie des Valaques»), precum şi «Valahia Mare» 
(«Blaquie la Grant»), apar şi în cronica rimată fran- 
cesă a luchirilor din Moreia, Le livr ede la cq/i- 
qaeste 3 ». 

între vechile sale titluri, Ştşfan Duşan, «împăratul» 
rasei sale, poartă pe acel de «despot de Arta şi conte 
al Valahiei». El se înfăţişase încă de la 1349 ca ur- 

1 Ibid., col. 429. 

2 Ibid. col. 443. Cantacuzino dă însuşi textul numirii sale: 
cartea a IlI-a, capitolul 53. 

3 Ibid., col. 444. 

4 Capitolul ccxl. 

6 Ed. Buchon, 1, p. 252. 

masul cel mai indicat al lui loan Angbelul. Generalul 
său Preliub ocupă fără resistenţă — şi de bună samă. 
cu învoirea locuitorilor — toată Tesr.'ia, pe care iz¬ 
buti să o apere împotriva unei încerc..ri de recupe¬ 
rare din partea lui Cantacuzino : Capitala sa era Ia- 
nina \ Un «fiu al lui Boriiă» se găsia de asemenea 
între dregătorii noului Ţar slav 1 2 * * * . O fiică a «împără¬ 
tesei» Ana, care era acum soţia prinţului bulgar 
loan Asen şi cîrmuia Avlona şi Canina, nădăjduind 
că ar putea să cîştige părţile de sus ale Epirului, luă. 
în căsătorie pe Simion, fratele lui Duşan, care avu 
în partea sa Mica Valahie etolianâ şi acarnaniană, 
O umbră de legitimitate se păstra astfel în aceste 
regiuni, Simion fiind, de altminteri, fiul unei Paleologe 
şi, în numele legitimităţii celei mai autentice, Nichifor 
reveni, ca să cadă, din 1358, supt lovitura Albane- 
silor revoltaţi. 

încă de la sfîrşitul anului 1355, Ştefan Duşan, «îm¬ 
păratul» slav, moare ; ocupat necontenit de cearta sa cu 
loan Cantacuzino, el n’avuse vreme să consolideze 
posesiunile sale. Simion păstră deci Tesalia mai mult 
în numele mamei sale, Tomaida, fiica Anei. în 1366 
el dădea diplome în limba grecească, după obiceiul 
bizantin, ca «împărat», dar mai ales ca «senior al Al¬ 
baniei întregi» şi ca «moştenitor al Valahiei». El re- 
sida la Tricala 9 . 

Ca şi Bulgarul din Avlona, socrul său, Ştefan era 
un adevărat prinţ grec, iubind tot ceia ce-i amintia 

1 Cronica lui Comnen şi Proklos (în Glasnicul din Belgrad, 
anul 1852) zice: Preliub, 6 xf,s BAa-/)a; eîXvjcptbv ipyji'/- Cf. Cro¬ 
nica Epirului, în Pouqueville, V, pp. 213-4. 

2 Hopf, o. c., col. 446. 

8 Cf. Nicolae A. Veis, SepStxo: xal 6o£avx;vtxâ Mexe- 

tipou, în BoCavxi;, 11(1913), p. 1 şi urm.; cf. 1, p. 215 şi urm. 

tracţiunea bizantină. De aceia, la întoarcerea lui Ni- 
chifor, cumnatul său, nimic nu fu schimbat îrraspectul 
provinciei. După sfîrşilul tragic al .acestuia din urmă, 
Simion stabili la Tricala pe soţia sa, sora principelui 
ucis, şi ocupă el însuşi Ianina şi Arta. Pe urmă, de 
oare ce văduva lui Preliub, care luase din nou în 
căsătorie pe Albanesul Hlapen, reclamă moştenirea 
Valahiei,. el alergă la sprijinul Albanesilor şi Vlahilor, 
părăsind în mînile lui Petru Lioşa, şeful Masarakilor 
şi al Malakasilor, deci un Romîn de origine, Arta şi 
Etolia. Cînd, după moartea sa, Albanesii ameninţă 
Epirul şi trebuie să se facă a veni din Vbdena în 
Macedonia, unde trăia, cu mama sa, Toma, fiul lui 
Preliub (1367), acesta apucase a lua în căsătorie pe 
fiica lui Simion, care, crescută în tradiţiunea mamei 
sale, Tomaida, se intitula «Maria, Anghelina, Comnena, 
Duchena, Paleologa», reunind astfel cu numele său 
de botez acelea ale tutulor dinastiilor care se urma¬ 
seră la Constantinopol în curs de veacuri. 

Şefii Romînilor şi Albanesilor ei înşii păreau că 
trebuie să între, prin- astfel de căsătorii princiare, 
după care umbla ambiţiunea tuturor parveniţilor, în 
această ordine imperială de veche legitimitate isto¬ 
rică, ce se urca pănă la Mihail l-iu, «împăratul» 
epirot. Ioan, fiul,lui Petru Lioşa, care, acesta, murise 
în 1374, luă în căsătorie pe Irina, fiica lui Toma Pre¬ 
liub, şi, cînd un alt Romîn, care avea Albanesi supt 
ordinele sale, Ioan Spafas, din neamul Bua, urmă 
bătrînului Lioşa, domnind ca «un om curagios şi stră¬ 
lucit în toate actele sale, împodobit în acţiunea sa 
şi în cuvintele sale şi distins prin frumuseţa sa fi- 
sică» *, el deveni, pentru ca atacurile sale contra Ia- 

1 Comnen şi Proklos, loc. cit., p. 23D; Pouq'ieville, loc. cit., 
p. 234. 

Ist. Rom. din Maoed. 3 

ninei înseşi să înceteze, soţul Elenei, sora lui Toma 1 . 

In tot acest timp Valahii şi Albanesii sînt veşnic 
în mişcare. In Septembre 1376, un Ghin, căruia i se 
adauge numele românesc de «Frate», caută, cu Mala- 
kasii săi să se facă stăpîn peste Capitala prinţului 
Toma. Din partea sa, Spatas, atacat de Marele Măiestru 
al Ordinului Ospitalierilor, Ioan Fernandez de Heredia, 
îl învinse şi-l făcu prisonier. Puţin timp după aceia, 
Malakasii ajung stăpînii fortăreţei din Ianina; după 
ce fură izgoniţi, Valahii aceştia avură nasul tăiat, ca 
şi cei cîţiva Bulgari, ajutătorii lor (1378). Cu prilejul 
unei noi incursiuni a lui Spatas se descoperi la 
Iânina trădarea unui Romîn, care se chema Huhuliţă, 
de la Huhulea 2 . 

între castelele amestecate în aceste turburări, în 
care intervin şi cele d’intăiu bande turceşti, ale lui 
Şahim, care se bate cu Masarakii, se întîlneşte cas¬ 
telul Crăciunişte, Kpstaoovwra 3 . Oraşul curat româ¬ 
nesc al Meţovului apare, avînd în capul său pe 
Vlădica Isaia. In sfîrşit, între aceşti Romîni trebuie 
să se aşeze, nu numai acel Boyxokjc, cetiţi: Văgăiu 4 , 
care încerca săiea moştenirea lui Toma, omorît de ai săi 
în 1385 — izvoarele greceşti ironisează pe acest «Sîrb- 
Albanes-Bulgar şi Valah», Eep6oap6aviTo6oo\yapo6\&xoc 5 , 
- dar poate şi pe ginerele lui Spatas, Mupat|ţaxar£dvo!;, 
Mircea Macacianul (cf. numele de Saracaciani, dat 
astăzi Vlahilor grecisaţi 6 ). 

1 Nu se cunoaşte originea nevestei lui Preliub : bănuim to¬ 
tuşi că aparţinea unei dinastii greceşti. 

2 Ibid., p. 257. Cf. ibid., pp. 252, 254, 255. Vezi şi Pouque- 
ville, loc. cit., p. 244. 

3 Comnen şi Proklos, p. 253. 

4 D. I. Caragiani, în Studiile sale asupra Romînilor din Bal¬ 
cani (nepublicate), interpretează aceste nume ca: Bogoe. 

8 V nota 3. Cf. Pouqueville,, loc. cit., p.‘ 235. 

6 Comnen şi Proklos, p. 263. 

Dar noul prinţ de Epir era să fie un Italian, fra¬ 
tele contesei din Cefalonia, despotul Isav dei Buon- 
delmonti, a cărui succesiune, după ocupaţia trecă¬ 
toare a lui Mauriciu Spatas, trecu în 1417, îm¬ 
preună cu Arta ea însăşi, dinastiei cefaloniene Tocco : 
Carol I-iu, Carol al II-lea şi bastarzii Memnon şi 
Hercule. 

Ghin, fiul lui Ioan Spatas, încercă să împiedece 
stabilirea acestui intrus, care-şi crease drepturi prin 
căGătoria sa cu împărăteasa Maria, căreia Toma îi 
dăduse ca zestre Vela, Drynopolis, Vageneţia şi «Ma- 
lakasii pănă la cătunele lor». Prin mama sa, Elena, 
el era în legături de familie cu vechii stăpîni ai 
laninei. Isav fu prins de rivalii săi lîngă Dibra, şi Ve- 
neţienii trebuiră să'intervie ca să-l scape (1399). Ca 
să-şi cîştige pe vecinii din Arta, el trebui să iea în 
căsătorie pe fiica lui Spatas şi să dea pe propria sa 
fiică unuia din fraţii lui Ghin *. Cellalt fiu al lui Ioan, 
Mauriciu Sguro, moştenise Arta în 1400. Un Paul Bua 
Spata cedă în 1407 Veneţienilor Lepanto, pe care-1 
ocupa de şapte ani. Era încă un fiu al lui Ioan sau 
Ghin. 

Kaisarissa, fiica Cesarilor, aceia care se împopo- 
ţonase cu toate titlurile bizantine, trăia încă în Va- 
lahia tesaliană, atunci cînd Epirul era sfîşiat de aceste 
neorînduieli şi concurenţe naţionale 1 2 3 . Ea nu muri 
decît în 1395, după apariţiunea armatelor Sultanului 
în provincie şi cele d’intăiu succese ale temutului 
şef turc Evrenos, care fu cu toate acestea învins în 
aceste locuri, la 1396. Cît despre fratele ei, nedes¬ 
toinicul Ioan, el devenise de multă vreme călugărul 
Ioasaf, probabil la mănăstirile vestite de la Meteora ; 


1 Ibid., pp. 270-4. 

2 Ibid., p. 254. Cf. Pouqueville, loc, cit., p. 231 şi urm, 

lotuşi el se intitula Ioan Uroş Paleologul şi i se adăugia 
încă vechiul calificativ de «prea-sacru împărat».între 
aceşti şefi ai Vlahiei, aottevreoovTsi; ţrjv BXaytav, se gă¬ 
seşte şi Alexis Anghelul, care pecetluieşte, nu cu ceară 
roşie, ci cu ceară verde \ Ei cîrmuiSeră — în afară de 
«nomazii autonomi» decari vorbeşte Cantacuzino 1 2 — 
pe aceşti Vlahi «fără rege». 


1 Veis, loc. cit., II, p. 10. 

2 I, p. 450. 


www.dacoromanica.ro 





VI. 


Răspîndirea Romînilor în Balcani. 

In această Tesalie chiar, care avea, după mărturi¬ 
sirea lui Kekaumenos, încă din veacul al XI-lea,.plu¬ 
gari care-şi culegeau recoltele din luna lui Iunie, se 
constată în acest timp prin diplomele acestor Slavi 
grecisaţi şi avînd sînge princiar grecesc în vinele 
lor, şerbi, pareci de origine românească — asemenea 
cu acei de la Muntele Athos —: un Crăciun, un 
Dobrilă, un Calotă. Un schit se chema: al Sf. Ioan 
Bunilă (MîrooviXa). Afară de aceasta erau şi stratioţi, 
soldaţi cari aveau pămînturi libere 1 2 , de o potrivă cu 
acei cari, după ce se aşezaseră în părţile Vizyei, ser¬ 
viră încă de la sfîrşitul veacului al XlII-lea pe îm¬ 
păraţii bizantini ei înşii a . 

Tot aşa în Epir, Biserica din Ianina primeşte, în 
1324, un privilegiu de la Andronic Paleologul, care-i 
acordă cu domeniile sale şi pe muncitorii lor, «fii de 
Cumani», — Romîni de peste Dunăre—, ca Geaman¬ 
dura (TCafi,âvtoopac), Cucuvrica, cete de Valahi bal¬ 
canici BXâ-/wv), ca Munţiazii, «Valahii lui Chal- 

1 Veis, loc. cit., II, pp. 63, 6S; I, pp. 2Î6-37. Vezi şi Memo¬ 
riul nostru din „Analele Academiei Rornîne", 1914, pp. 854-6 
(şi în Bulletin dc la section historique de l’Academie Rou- 
mâine), II, pp. 227-9. 

2 Pac'iymere, II, pp. 133-3. 

keus» (too XaXxea), cu kalibele lor, sau colibele, «fumu¬ 
rile» lor, xaxvoi, —• ca acelea pe care le dăduse aventu¬ 
rierul Syrgiannes 1 —, între dînşii un Vişotă (Biaomc); 
sînt şi Valahi soldaţi şi Valahi scutiţi de serviciul 
militar, aatpâteotoc; sînt ciobani cari cercetează tîrgu- 
rile şi bîlciurile 2 . 

Bizantinii —■ un Teodor Prodrom — cunosc şi ei,, 
ca şi Ragusanii, brînza «Valahilor» : 

’Ayop abe x«i SXdy txov ota|j.svapectv zofAvCiv, 

şi de asemenea veşmintele de lînă făcute de femeile- 
acestor ciobani. O bucată de versuri vorbeşte de 
mantaua, de capa fabricată de o Romîncă: 

xdîrxot u.o’3, rcâX'.v xdtjnra p,oo TraXaco^apSaXcopivn], 
xarara jxoo, ovtav a’sQsxev vj BXâ-^a vâ os ’zâ:rq, 
îîoXX® Sâxpoa as ţspLiaey xal atevaY[xboc jxsy®Xooc 3 . 

Unii dintre acei stratioţi au jucat un mare rot 
în istoria peninsulei în veacul al XV-lea; astfel 
acei Balşa, creatorii principatului albano-sîrbesc al 
Zentei, a căror obîrşie românească este admisă de 
JireSek; astfel acei Zenebissi, dintre cari un. şef,. 
Ghin, se amestecă în afacerile Epirului la începutul 
veacului 4 ca să întrebe pe urmă relaţii urmate cu re¬ 
publica Veneţiei. Astfel, în sfîrşit, acel Balica, ce 


1 Cu privire la dominaţia sa în Ianina, în 1321-3, v. Ar- 
ginteanu, o. c., pp. 181-2. 

2 Lampros, în Nso; 'EXXr ( vopvYj[i<av, XII, p. 33 şi urm. Este 
de asemenea un o'.fiXXt^rwcov tffiv -spEavwv. Şerban este un nume 
românesc care se întîlneşte încă din veacul al Xl-lea. 

3 E. Legrand, Bibliotheque grecque vulgaire, I, pp. 103,123. 
Se zicea încă din secolul al XV-lea: Tă TpixxaXa ps iijv BXa- 
'g.oL'i (p. 203). Un cast rum Blachie în 1277 ; Thâlloczy, Jireăek 
şi Sufflay, ioc. cit., anul 1277. 

4 Comnen şi Proklos, loc. cit., p. 272; Pouqueville, loc. cit.* 
passim. 

a devenit în aceiaşi vreme domn al Cavarnei, pe 
Marea Neagră, şi a susţinut —• de la începutul unei 
cariere care trebuia să facă din el un senior al Gu¬ 
rilor Dunării şi litoralului Mării Negre, o rudă a îm¬ 
păraţilor din Constantinopol şi un despot bizantin, 
— pe condotierul, romîn el însuşi după nume, Do- 
brotici, fiul lui Dobrotă, şi pe fratele său Teodor, care 
n’avu acelaşi noroc \ Se găsesc Romîni din Balcani 
în serviciul Veneţiei 'la Corfu şi în Moreia, atunci 
cînd Romînii de la Dunăre fac strajă la Caffa, în 
Crimeia. 

Alţi Romîni balcanici începuseră să fie aşezaţi, în 
acelaşi timp cu Albanesii, pe moşiile acordate încă de la 
sfrşitul veacului al Xlll-lea de regii Serbiei ctitoriilor 
lor de mănăstire. în diploma regelui Miliutin 1 2 , în a 
lui Uroş, în a lui Ştefan Duşan 3 , ei poartă nume întru 
toate asemenea cu acelea obişnuite şi la fraţii lor de 
la Dunăre şi la ceilalţi fraţi, din Tesalia: Brădel, 
Fecior, Neagul, Radul, Stanul, Hranul, Staial, Raiul, 
Roman, Şerban, Dragnea Vlahiotul, Drajul Mărăcine. 
Ei au în satele lor şi în „cătunele" lor, în „metohu- 
rile“ lor (moşii), juzi şi, mai presus de juzi, cnezi 
sau primicheri în frunte; ei poartă numele cneazului 
lor (de la Barbu, de exemplu, vin Bărbuteştii). Ei dau 
o dijmă din turmele lor, o oaie la cinzeci, „quinqua- 
gesima ovium“, obişnuită în Ardeal în folosul altor 
stăpîni străini, precum şi daruri: capete de vite, piei; 
pe urmă, bine înţeles, o dijmă asupra produsului 


1 Vezi memoriul mieu Veneţia în Marea Neagră, în „Ana¬ 
lele Academiei Romîne" pe anul 1914, 1, şi în Bulletin de la 
section historique de /’Academie Roumaine , II, p. 291 şi urm. 

2 1. Bogdan, în Convorbiri literare, XXIV, no. 6. 

3 Hasdeu, Archiva istorică, III. V. şi lucrarea cehă a d-lui 
Kadlec despre „Vechiul drept valah", Praga, 1916. 

muncii lor la cîmp şi vie ; au şi îndatorirea de a face 
transporturile de sare şi de a lucra pe domeniile că¬ 
lugărilor. Unii dintre dînşii fac servicii de meşteri, 
de fierari sau numai de servitori şi paznici. Sarcini 
mai grele apasă asupra acelora cari s’au îndatorit 
să muncească pe domeniile reservate ale mănăs¬ 
tirilor \ 

încă din veacul al IX-lea Romîni, purtînd aceleaşi 
nume, se întîlnesc în munţii hinterlandului Ragusei: 
un Neagul, un Dracul 1 2 . Aceşti „Vlahi de la munte", 
Vlachi de Montanea, locuiesc în aceleaşi regiuni, ca 
păstori, vînzînd brînză în oraşe, şi în calitate de con¬ 
ducători de caravane, pănă către 1403, acel «caş româ¬ 
nesc», caseus vcilachicus, se numeşte şi caş al Mor- 
lahilor (caseus morlachus) 3 . Ei poartă nume ca Gra¬ 
dul, Radul, Vladul. între triburile lor se pomenesc Mo- 
goşii (de la Mogoş), Piperii, de către Zenta. Filologii 
se învoiesc a recunoaşte nume româneşti în acelea 
ale unor munţi ca .Dormitor sau chiar Visitor 4 . 

La o epocă ce pare a nu fi mai veche decît vea¬ 
cul al XlV-lea, in legătură cu invasiile turceşti care 
au adus, în afară de marea emigrare spre Italia me¬ 
ridională şi Sicilia, stabilimente de Albanesi în Istria, 
mii de Valahi s’au fixat în aceleaşi regiuni istriene, 
în partea de către Castelnuovo, Albona, etc., unde 
păstrează încă limba lor, deşi foarte stricată prin a- 
mestecul tot mai puternic de elemente slave. 

Morlahi, Maurovlahi, «Vlahi Negri» sau Uscoci 5 


1 V. Constatări istorice cu privire la viaţa agrară a Ro- 
mînilor, Bucureşti 1903, pp. 8-9. 

2 Jirecek, Geschichte cler SerLen, I, p. 155. 

3 Sze*h, în Ungarische Rundschau, 1910, p. 01 şi urm. 

* Ibid. 

5 Monumenta Comitialia Hungariae, I, p. 494: „Valachos 
vel Uezkokos". 

locuiau odinioară tot ţermul Adriaticei. Dalmatinul 
Petancius, descriind itinerariile de cruciată,- pome¬ 
neşte, către 1500, alături de Rascienii sîrbi, pe 
„Valahii cari locuiesc regiunea de munte ; sînt un 
fel de oameni sălbateci ; bogăţia lor stă numai în 
turme si vite“ \ Şi, puţin mai tîrziu, Benedict Curi- 
peschitz, în itinerar!ul său (1530) a , semnalează pe a- 
ceşti Vlahi, cari se mai numesc şi «Ţiţi», adecă Cici 
(nume care se dă de asemenea, ca şi acel de Ciribiri, 
la Romînii din Istria) sau Martologi (un fel de mi¬ 
liţie de hotar la Turci). Ei trecură mai tîrziu — 
întru cît n’au fost nimiciţi în lungile lor conflicte de 
piraţi cu Veneţienii — căci de cele mai multe ori 
erau în slujba Turcilor — în Bosnia vecină. Din 
Bosnia au emigrat pe urmă în Croaţia şi în Con- 
finile Militare ale posesiilor austriace. în veacul al 
XVI-lea, şi pănă după 1600 chiar, îi găseşti vorbind 
acum un dialect slav, dar păstrînd. vechile lor orga- 
nisaţi, cu cete, supt Voevozi şi cnezi pe cari îi nu¬ 
mesc şi harambaşi şi agale, după moda turcească, şi 
numele lor erau acelea caracteristice pentru toată 
naţia, nume purtînd încă articolul final, care aparţine 
unei epoce mai vechiDragul, Frîncul, etc. 

Unul dintre ai lor, Gaşpar Gratiani, ajunse interpret 


1 ValaChi montana, genus agreste hominum: hii gregibns 
tantum polleut ec armentis. 

2 Itinerarium der Botschcifisreise des Josef von Lamberg 
und Nicolas Jurischitz durcli Bosnien, Serbien, Bulgarien 
nach Konstaniinopel 1530, ediţia contesei de Lamberg-Schwar- 
zenberg, Innsbruck, 1910, pp. 34-33: „Die anderen sein Snrffen, 
die nennen sie Wallachen und wir nennen sie Zisttzn oder 
Martholosen. Die khamen von dem Ort Smedrevo und Khrie- 
chisch-Weisseiburg und haben Sant-Pauls Glauben. Die achten 
wir auch fur guet Cristei, dan wir fur den khlain Under- 
schidt von dem rbmischen Glaibe.a'. Cf. p. 43: „die Surffe.i, 
Zitzen und Martholosen". 


www.dacoromanica.ro 




42 


al Porţii, duce de Păros şi de Naxos şi în sfîrşit 
prinţ în Moldova, la începutul veacului alXVII-lea. Om 
uneltitor, el nu se mulţămi să ajute pe Imperiali la 
încheierea păcii cu Turcii, ci, doritor alunei Domnii 
care era să-i mănînce capul, el legă, încă de la 
sfîrşitul veacului al X.VI-lea, relaţii cu trimeşii Franciei 
la Constantinopol şi se o,teri a sprijini întreprinderea 
ee aventuroasă cruciată a lui Carol de Gonzaga, 
duce de Nevers *. «Episcopul Valahilor» primi să 
treacă la Biserica romană în 1688, după ce Casa de 
Austria cucerise teritoriul de lîngă Sava şi Drava, 
care aparţinuse pănă atunci Turcilor: se dădea pe 
vremea aceia echivalenţa de «Valachi sive Rasciani», 
«Romîni sau Sîrbi» 1 2 3 . Numele acestor colonişti sînt 
acum sîrbeşti, dar vechea organisare cu Voevozi şi 
cnezi («Knez Vassil in Ollasij»), se păstrează chiar după 
1700. Un teritoriu în Slavonia este numit «Mica Va- 
lahie» («Kleine Wallachey), lîngă Pakarz: un episcop, 
poartă acest titlu s . 


1 V. Revista istorică, IV, n-le 1-2, pp. 32-3. 

2 H. J. Biederniann, Die Serben (sic) -Ansiedlungen in Ste- 
iermark und im Warasdiner Grenz-Generalatte, în Mitthei - 
tungen des historischen Vereines fur Steiermark, XXI (Graz. 
1883) şi ale noastre Constatări istorice, etc., p. 83 şi urm. 

3 Joseph Fiedler, Beitrage zur Union der Valachen (Vla~ 
chen) in Slavonien und Syrmien, Viena 1837. 

Romînii balcanici supt Turci. 

încă din 1430 Ianina a fost cucerită de Turci, şi 
cucerirea Artei a urmat supt acelaşi Sultan Murad 
al II-lea în 1449. Cit despre Bodonita, portul natural 
al acestei Valahii, care făcea să treacă prin zisa 
ieşire grînele bogatului şes tesalian', ea căzuse în 
1414, în fata unui atac otoman. 

Romînii deveniau astfel tributarii noului «împărat* 
otoman. Ei n’au fost supuşi totuşi, căci nu era 
acesta obiceiul în Statele Sultanului, la acelaşi re¬ 
gim cu alte popoare cucerite. Respectul vechilor 
libertăţi, al privilegiilor acordate de suveranii creş¬ 
tini, era una djn normele principale ale sistemului 
turcesc. Şi supt Sîrbi este vorba de un «căpitanat», 
de un «kefalatikion», al Valahiei * 2 . Ks^aM] bizantin, 
jupanul sîrb deveni, aici ca şi aiurea, în noua împă¬ 
răţie păgînă, un «kefalia». 

Nu cunoaştem textul chiar al privilegiilor acordate 
de Turci diferitelor Ţinuturi, grupelor felurite, tîrgu- 


' Djuvara, Cent projets de partage de la Turquie, Paris 
1914, p.35, nota 2. Cf. Miller, o. c., pp. 374-5. 

2 Veis, loc. cit., 11, p. 64. 

rilor care, ca Meţovo, începeau să se formeze în 
momenful cînd marile oraşe din trecut se găsesc în 
plină decadenţă. Dar tradiţiunea a conservat clausele 
lor, strict observate de guvernatorii musulmani ai 
provinciei. După Pouqueville *, ei erau «închinaţi» 
Sultanei Valide, mamei Sultanului domnitor. Veniturile 
pe care le datoriau Vistieriei ocrotitoarei lor, veni¬ 
turi culese numai de agenţii ei osebiţi, erau \ărsate 
la cel de al douăzeci şt unulea birou al tefterdarului, 
care purta nume de: al Malakasilor. Fiecare sat, fiecare 
tîrg, fiecare oraş avea, după vechea datină romînă, 
care se întîlneşte şi dincoace de Dunăre, un Sfat de 
bătrîni, căruia îi erau supuse toate neînţelegerile lor; 
în locul legilor era tradiţia neschimbată. Armatoli, 
supt şefi creştini, formau jandarmeria ţerii. Patru¬ 
sprezece căpitani aveau grija cîrmuirii pe vremea lui 
Soliman-cel-Măreţ. 

Se cunoaşte, de asemenea, prin ce spune un istoric 
grec modern, privilegiul special acordat locuitorilor 
din Meţovo, în numele cărora se presintase în- 
naintea Sultanului un oarecare Sterie Floca : păstorii 
păstrau pămîntul lor de păşune în Tesalia şi Epir 
ca şi în Macedonia, dreptul de a străjui drumurile şi 
păsurile; petrecerea Musulmanilor în ţară era formal 
oprită; regiunea avea drept de asii; Biserica păstra 
un ierarh supus cadiului din Livadia şi în ultima 
instanţă Paşei din Negroponte; Meţoviţii nu datoriau 
decît suma de 113.000 aspri Tesaurului împărătesc. 

Aceste tîrguri, Meţovo, Siracu, Calarites, cîştigară 
în această vreme o însemnătate pe care nu o avu- 
seră înnainte şi , ca ucenici ai Turcilor mai curînd 

1 Voyage de ta Grece, II, p. 337. Cf. P. Aţravantinos], 
Xpovo~fpayla xfj; ’Hjisfpoo, I, pp. 183-7. — Phrantzes menţionează 
o expediţie a Sultanului în Vaiahia şi un atac din spre Le- 
panto din partea fiului lui Turakhan. 

decît ai vecinilor lor- creştini, Romîni veniră să se- 
aşeze acolo ca meşteri: ei fură îndată, mai ales în 
ceia ce priveşte lucrarea metalelor, printre cei mai 
renumiţi şi mai căutaţi. 

Romînii din Pind nu aşteptau decît prilejul fa¬ 
vorabil ca să poată .manifesta însuşirile lor de inte¬ 
ligenţă, de iniţiativă şi dibăcie. El s’a înfăţişat în 
veacul al XVIlI-lea. 

Până la pacea care a isprăvit războiul Ciprului, 
Veneţia păstra încă, chiar după ce pierduse, de la 
1501, Durazzo, o parte din porturile sale albanese, 
Antivari, Dulcigno, Budua. Dar, în timpul nenorocit 
care urmă strălucita biruinţă de la Lepanto, cele două 
d’intîiu locuri, aşa de însemnate, au fost pierdute, şi 
pentru totdeauna. Budua singură nu mai putea să 
mai îndeplinească o misiune economică în Balcani. 
Trebui deci să se părăsească acea Via Egnatia, acel 
bâtrîn drum roman, care, cînd cineva nu voia să ur¬ 
meze calea pe Mare, servise pănă atunci comerţul 
veneţian. Acest comerţ însă se îndreptă spre Epir» 
care fu reînnoit cu totul, şi către Macedonia, care 
văzu întoarcerea vremurilor prosperităţii sale înde¬ 
părtate. Tesalia, din potrivă, după neliniştea care o 
semnalase istoricilor, timp de aproape patru veacuri, 
recăzuse în neînsemnătatea ei. Te-ai întreba, dacă 
n’ar fi numeroasa populaţie vlahă care trăieşte încă. 
în această frumoasă ţară, devenită provincie a re¬ 
gatului Greciei, dacă rasa energică care dăduse nu¬ 
mele său Marii Valahii dăinuieşte încă. Cînd, către sfîr- 
şitul veacului al XVI-lea, călugării de la Meteora se 
adresară pentru pomeni la Domnul Ţerii-Romăneşti, 
Mihnea, în care vedeau o «Maiestate Imperială», ei 
nu pomenesc de loc calitatea naţională a acestei 

populaţii de ţerani de care erau încunjurate stîncile 
lor 1 . Mihnea susţinea de asemenea mănăstirea Bla- 
tadon (Ceauş-Monastir) Ia Salonic 2 . 


1 Vezi articolul nostru Fondations religieuses des prin - 
ces roumains en Orient, în„Bulletin de la section historique 
de l’Academie Roumaine", II, p. 233 şi urm., (sau forma româ¬ 
nească în „Analele Academiei Romîne" pe 1914, p. 838 şijurm.). 

2 Fondations des princes roumains en Epire } în acelaşi 
„Bulletin", II, p, 241 urm. (româneşte în „Anale", pp. 881-2). 

VIII. 

Renovaţia economică şi culturală a Romî- 
nilor din Pind. 

Pe cînd păstorii Pindului urmau vechile lor dru¬ 
muri şi Morlahii, «Vlassi», trăiau supt bătrînii lor 
de sat şi «harambaşii» \ supt Voevozii lor, pănă foarte 
departe în veacul al XVII-lea, Romînii prosperau în 
acele oraşe care formează aproape hotarul între aşe¬ 
zările greceşti, slave ale Vardarului şi Albanesi. 
Odată Republica Veneţiei, stăpînitoarea mărilor, putea 
să-şi ducă mărfurile pănă în Marea Neagră, cum şi 
pe coasta Siriei, Egiptului, acum, şi anume de la 1600, 
negoţul Levantului aparţinea mai curînd Olandesilor, 
Francesilor din Marsilia, pe urmă Englesilor. Relaţi- 
unile Veneţiei din Răsărit, bine înţeles, nu încetaseră 
cu desăvîrşire, dar chestiunea Orientului, a Mării 
Adriatice, cîştigase de pe urma acestui încet proces 
de decadenţă a negoţului Republicei o însemnătate 
pe care nu o avuse pănă atunci. Şi, în acelaşi timp, 
aceste regiuni muntoase ale Macedoniei şi Albaniei, 
păstrate prin privilegiile lor împotriva apăsărilor obiş¬ 
nuite în celelalte provincii ale Imperiului, şi locuite 
de rase pe care autonomia le păstrase puternice şi 

5 Vezi de asemenea Engel, Geschichte des ungarischen 
Reiches, 11, p. 233. 

întreprinzătoare, erau mai capabile decît oricare al¬ 
tele de a hrăni un schimb de produse de oarecare 
importanţă. 

De3voltarea Epirului, ai cărui locuitori străbat pănă 
în Moldova, — unde Epirotul Zotu Tzigaras ajungea 
ginerele lui Petru-Vodă Şchiopul, către 1590,— şi în 
Ţara-Romănească—, unde Stavrinos, ostaşul, sfetnicul 
şi cîntăreţul isprăvilor lui Mihai Viteazul, era, precum 
o arată locul său de naştere, Malsiaha, un Romîn ca 
şi tipograful Meletie — este visibilă încă de la înce¬ 
putul veacului alXVII-lea \ Colonia grecească din Ve¬ 
neţia este formată în mare parte din indivizi născuţi 
în această regiune. Ianina, Gianina Veneţienilor, a 
ajuns unul din marele oraşe.ale Balcanilor. Negustorii 
cari vin de acolo ca să-şi caute norocul, nu o uitau 
niciodată: bisericile sale, mănăstirile, şcolile sale folo¬ 
sesc larg din darurile lor. O mare casă de tipografie 
grecească în Veneţia aparţinu, timp de un veac în¬ 
treg, unor Glykys, cari sînt de loc din Ianina. 

Am întîlnit 1 2 în «Carte greche» care se păstrează 
în arhivele din Veneţia, un mare număr de negustori 
romîni originari din noul oraş-înfloritor al Moscopolei. 
Ei fac un negoţ foarte activ cu Veneţia, unde au ca 
represintant permanent pe Zorzi Cumano. Lîna tur¬ 
melor valahe este ţesută pentru a se face dintr’însa 
tCspyy.ii;, cergi grosolane, covoare ieftene, care puteau 
să slujească şi pentru a acoperi transporturile de 
mărfuri. Aceşti negustori vînd şi pieile pregătite după 
datina orientală, schiavine, precum şi |ieatvta şi ma¬ 
rochin, abale pentru ţerani. Tudor Nicolau, fiul lui 
Nicolae, iscăleşte cu mîndrie „6 Moaxo7roXîtYj(;“, alţi 

1 Arginteanu, loc. cit., p. 275. 

2 Vezi „Analele Academiei Romîne", 1915, p. 305 şi urm. Bu- 
Uetin de la section historique de /’Academie Roumaine, 111, 
fasc. 1. 

Moscopolitani, de la cari se păstrează scrisori în 
acest sfîrşit de veac, sînt Nicolae Teodoru, Dimitrie 
Constantin «fratele lui Bendu», unul din membrii Casei 
fratelli Bendo, unchiul lui Teodor Nicolau, Adam 
Dimitriu, Nicolae Stavro, George Sideri, Nicolae Dedu, 
Ioan fiul lui Nicula. Cei mai bogaţi luau în arendă 
aprovisionarea armatelor turceşti şi făceau să se ducă 
turmele lor de boi pănă la Belgrad chiar, ceia ce li 
aducea un bogat cîştig sau o pagubă, nn «chesat», 
scriau ei, întrebuinţînd un cuvînt turcesc. Scrisorile 
lor sînt fără escepţieîn greceşte, dar ei făceau săli se 
instruiască- copiii la Veneţia, pentru ca să fie în 
stare de a scrie curent limba «frîncească», italiană, şi 
să ţină registrele lor de afaceri. Contoarele lor se 
gâsiau la Durazzo tot aşa de des ca şi la Valona. 
Un mare număr de chervanagii trăiau mulţămită acestui 
negoţ. Şi Grecii Inşii trebuiau să cumpere postav 
de Veneţia, museline, brocard, hîrtie orientală, argin¬ 
tării în filigrane, pe care argintarii aromîni le imitau 
cu succes, de la aceşti bogaţi «Valahi». 

Unii dintre dînşii funcţionau în Veneţia ca bancheri 
ai congenerilor lor, şi tot aşa ai Domnilor şi boierilor 
de la Dunăre. Astfel, se pare, Nicolae Caragiani, care 
a fost multă vreme agentul aşa de bogatului Voevod 
al Ţerii-Romăneşti Constantin Brîncoveanu. 

Unchiul acestui prinţ, Constantin Cantacuzino Stol¬ 
nicul, care a făcut stndii la Padova, a ăjuns în acest 
fel mai ales—totuşi se aflau la Bucureşti, chiar la 
Iaşi, «Greci» cari vorbiau dialectul românesc al a- 
cestei «Macedonii» — a cunoaşte pe asemenea cona¬ 
ţionali, ale căror locuinţe le fixează de la Ianina pănă 
la Elbasan^ unde începe, după dînsul, teritoriul na¬ 
ţional albanes. I se vorbi de satele mari de acolo, în 
munţii unde se păstra limba şi datinile, într’un me- 

Ist. Rom. din Maced . 4 

diu de ţerani bogaţi şi independenţi. Dar el ştie şi 
aceia că, din causa sterilităţii acestor «chetre», acestor 
stînci, oamenii emigrează ca să se stabilească pentru 
cîştig în «oraşele cele mari turceşti». 

Constantin Cantacuzino îi numeşte Cuţovlahi, cu 
porecla grecească, ceia ce n’ar însemna decît cu 
greu — totuşi aceasta este părerea lui -1 — „Valahi 
de condiţie inferioară", căci o comparaţie populară 
cu Romînii de la Dunărenii este admisibilă: trebuie 
mai curînd să se apropie acest nume de acela de 
Burgio-Valahi, purtat de Romînii din Albania, şi de 
amintit numele satirice de Cici, de Ciribiri (în Is¬ 
tria), de Mocani şi Moţi (în Transilvania), de Hu- 
ţuli (în Bucovina), cu care populaţia din şes gratifică 
pe greoii ciobani naivi cari se coboară din munţi 1 2 . 

Puţin timp după aceia, un Moscopolitan, Dimitrie 
Procopie, din Pamperi, care învăţase la Padova, a 
fost medicul celui d’intăiu Domn fanariot la Bucu¬ 
reşti, Nicolae Mavrocordat, şi aceiaşi familie a dat 
pe urmă pe parohul bisericii greceşti a negustorilor 
din Lipsea 3 . 

Relaţiile cu Franţa însăşi sînt atestate de cunos¬ 
cutul consul frances călător în Balcani, Pouque- 
ville. El scrie ceia ce urmează despre acest negoţ 
al Romînilor cu regatul lui Ludovic al XlV-lea : «s’au 
stabilit case de negoţ. .. , şi încă din veacul lui Lu- 

1 Cf. de asemenea a noastră Geschichtc des rumdnischen 
Volkes, I, p. 153. Cealaltă denumire a Aromînilor, Ţînţari, 
nu poate veni de la cinci, pronunţat : ţinti. Grecii, cari vor¬ 
besc ei înşii cu ţ, nu puteau fi loviţi neplăcut de sinetul 
strident al consoanelor româneşti, precum ei nu erau în mă¬ 
sură să o raporteze la forma „corectă" întrebuinţată de Ro¬ 
mînii de la Dunăre. 

2 „Şchiopi, orbi, blăstămaţi, hoţi"; Iorga, Operele lui Cons¬ 
tantin Cantacuzino, p. 127. 

s Arginteanu, o. c., p. 'Ho. 

•dovic al XlV-lea Franţa avea un antreposit al acestor 
produse (păr de capră şi lînă) la Meţovo. Interesul, 
•care naşte speculaţiunea, n’a întîrziat să determine 
pe harnicii Valahi a-şi toarce linurile... Acest pas 
odată făcut în cariera meşteşugurilor, ei s’au slujjt 
de steagul Franciei şi au exportat în străinătate ţe¬ 
săturile lor. De oare ce şansele nu puteau fi decît fe¬ 
ricite în mînile unor oameni economi, s’a văzut în 
• cursul unei jumătăţi de veac, adecă de la 1760 pănă 
în zilele noastre, Megalovlahiţii din Călaritis, Siracu, 
Meţovo, de la Aspropotam şi din Zagori răspîndin- 
du-se în deosebite locuri maritime ale Mediteranei 
şi întrebuinţînd în urmă corăbii greceşti în locul celor 
străine pentru transportul mărfurilor şi întoarcerea lor. 
Mergînd cu sonda şi busola în mînă, după încercări 
noi, unii au întemeiat Case de negoţ în Neapole, 
Livorno, Genova., în Sardinia, la Cadix, în Sicilia şi 
în Malta. Alţii s’au stabilit în Veneţia, Trieste, An- 
cona şi Ragusa. Un mic număr, pe care prosperitatea 
îi orbise, au deschis relaţiuni cu Viena, Constanti- 
nopol şi Moscova, şi companiile lor îndrăzniră să se 
*dedea la operaţiuni de bancă \» Se citează 1 2 familia 
Şina, originară din Moscopole, familia Dumba, din Ni- 
coliţa, familiile Toşiţa, Sturmari şi Averof, din Meţovo. 

«Locuitorii din Calarites», scrie poetul Bolinti- 
neanu, „vindeau Francesilor mai ales; ei fabricau 
stofe de lînă foarte căutate de mateloţii Adriaticei şi 
de Albanesi. Mai tîrziu ei navigară, supt pavilionul 
Franciei, cu mărfurile lor pănă la Marsilia. Aceşti Ro- 
mîni din Siracu, Meţovo, Aspropotam şi Zagori îi 
imitară, întrebuinţînd corăbii greceşti 3 . De aceia Pou- 

1 II, pp. 172-6. 

2 Les Grecs, Ies Valaques, Ies Albanais et l’Empire otto- 
.man, par un Valaque du Pinde, 1886, p. 173. 

3 Călătorii la Romînii din Macedonia, Bucureşti 1833, p. 133. 

queville a găsit bogate biblioteci occidentale la aceştf 
negustori cari vorbiau curent limba francesă şi ita¬ 
liană. 

înnainte de jumătatea veacului al XVIll-lea era la 
Moscopofe, care păstra toate relaţiunile sale cu Ve¬ 
neţia, chiar şi o «Nouă Academie» grecească, con¬ 
dusă de Leontiade Sevastos, care învăţase la Castoria, 
în şcoala întemeiată de Comisul muntean Gheorghe 
Castriotul. Ea era susţinută de negustori a căror pros¬ 
peritate nu scăzuse 1 , precum a fost, după aceia, o 
a doua şcoală la Meţovo 2 . S’a afirmat că Nicolae 
Zervuli, unul din dascălii şcolii româneşti din Iaşi,, 
era Romîn din Pind 3 4 . El s’ar fi format la această 
şcoală. încă din 1733, se întîlnesc cărţi greceşti de 
cuprins religios care sînt tipărite în imprimeria lo¬ 
cală «sv Moa^oîrâXet»: un călugăr, Grigore fiul lui Con¬ 
stantin, era directorul tiparniţei în 1742-1744. El venia 
din marea mănăstire a Sfîntului Naum, lîngă Ohrida,. 
care plătia une ori cheltuielile, dar «negustorii cari 
se găsiesc în Ungaria» participă şi ei la aceste chel¬ 
tuieli. De aceia Constantin, care este şi autorul 
unui catehism publicat în tipografia mănăstirii sale, 
la Moscopole, o presinta acestora în 1746; el îi cu¬ 
noştea, de alminteri, foarte bine, căci fusese preotul, 
lor la Moscopole. Grigorie, episcop de Durazzo, este 
şi el un Moscopolitan, pe vremea cînd Atena însăşi, 
are un Mitropolit «valah» *. 

Ar fi foarte greu să recunoşti Romîni între boga¬ 
tele companii greceşti de comerţ, înzestrate cu pri¬ 
vilegii importante, care funcţionau în veacul alXVIl-lea. 

1 Papahagi, Scriitorii romîni în secolul al XVIII-leat Bucu¬ 
reşti 1909, p. 11, care menţionează si alţi cărturari moscopo- 
litani. 

2 Papahagi, loc. cit., p. 10. 

3 Arginteanu, loc. cit. 

4 Papahagi, loc. cit., p. 10; Chandler, Voyages, III, p. 23. 
(cf. .Analele*, XXXVI, p. 890). 

şi al XVlII-lea în oraşele Austriei, la Braşov, Sibiiu, 
Oradea, Beiuş, Tokay, etc. Prin aceste companii s’a 
■format, ca şi neamurile Şina şi Dumba, familia Şa- 
guna, care trebuia să deie Ardealului, către jumătatea 
veacului al XlX-lea, pe marele Mitropolit Andrei. 
Poate că şi familia Manicati, sau Manicati Saphranos, 
era de loc din centrele româneşti ale Pindului \ 

Pe cînd aceşti negustori cîştigau în ţerile împăra¬ 
tului, albi din naţia lor luau parte la negoţul de 
vinuri pe care le făceau în Polonia şi pănă în Rusia 
cazacliii moldoveni. Unul din aceştia din urmă, Gheor- 
ghe Trikupa, căruia i se zicea în oraşele polone 
«Kosmiski», dintr’o familie destul de cunoscută, a 
cerut o gramatică elementară, o ElaxYWT'i] r (pc/.[V].y.xr/.'qr t 
dascălului din Moscopole, care era la 1760 proto¬ 
popul şi hierokiryxul Teodor Kavaliotes (din Kavala). 
fiul lui Anastase; cheltuielile au fost purtate de un 
negustor din acest oraş, Anton Hagi-Gheorghe Bua 
■(Mirous), «eupatrid», nobil din acest oraş, care număra 
atunci 40.000 locuitori în 12.000 case 1 2 , cu şaptezeci de 
biserici. Teodor era un vechia elev al «Noi Academii» 
moscopolilane, care urmă studiile sale în Ianina, în 
şcoala fundată de Caragiani, pe care l-am pomenit mai 
sus, şi sprijinită pe urmă de Pano Măruţi, Grec din Rusia, 
soţul unei Domniţe fanariote: el avu ca profesor pe 
vestitul Evghenie Bulgaris, care a găsit mai tîrziu un 
adăpost în împărăţia ortodoxă a Ţarului. Petrecînd 
cîtva timp şi la Miskolcz, el era să moară la Ve¬ 
neţia în 1786, după una din acele călătorii în Eu¬ 
ropa pe care le întreprindeau ca o datorie cărturarii 
oraşului său de naştere (de pildă colegul său Hagi- 
Ciagani, scriitor şi el). El publică, de asemenea, în 

1 Ale noastre Studii şi documente, XII, passim. Vezi şi 
.mai jos, 

2 Papahagi, loc. cit., p. 2\ nota. 

1770, la tipograful veneţian Antoniu Bortoli, în urina 
stăruinţelor aceluiaşi Kosmiski, o npwtoiretpta; ea cu¬ 
prinde un preţios dicţionar grecesc vulgar, valah şi 
albanes ; se întîlneşte în el şi o traducere a Vechiului 
Testament în albanesă. în 1774 apărea la Veneţia şi 
a doua ediţie din ElaaywyTj. I-am atribui lui mai cu- 
rînd decît emulului său Daniil — ca unui predicator—- 
acele omilii traduse sau imitate din greceşte, care 
s’au descoperit în anii din urmă \ 

Ni se vorbeşte de asemenea şi de alte manuscripte 
româneşti scrise în caractere greceşti ca acea Viaţă 
a Sfîntului Antonie, de diferite contracte şi sineturi,, 
precum şi de registre de negustori romîni, datate din 
1830-36 1 2 . 

Se pare că în acest moment Moscopolea suferise 
acum acea invasiune devastatoare a Albanesilor în 
plină migraţiune către Sud, către Moreia, care a fost 
una din pricinile ruinei sale, dar de sigur nu singura. 

în acelaşi timp au fost ruinate centrele din Nicoliţa, 
Gramoste, Linotope, Biticuchi, Birina. Oraşele Molo- 
vişte, Gopeşi, Cruşova, Nevesca, Clisura scăpară 
singure de această soartă 3 . 

Acuma însă, condiţiunile prielnice pentru comerţul 
lăuntric al Turciei apusene dispăruseră. Războiul 
ruso-turc de la 1769-1774 a avut ca urmare o serie 
întreagă de turburări lăuntrice, de migraţiuni, de ata¬ 
curi împotriva oraşelor cunoscute pentru bogăţia lor. 
Această stare de lucruri a ţinut pănă la războaiele 
Revoluţiei francese, care au adus pe Francesi în Dal- 


1 Dachselt şi Weigand, în „Jahresbericht" al Institutului 
Roniîn din Lipsea, 1-IV. 

2 Abeleanu, Neamul aromânesc din Macedonia, Bucureşti 
1915, p. 55, nota 1. 

8 Arginteanu, o. c., pp. 234-5. 

maţia şi Albania, războaie precedate, în ceia ce pri¬ 
veşte aceste teri, de întemeierea Statului lui Ali-Paşa, 
care cuprindea cu Epirul întreg numeroase teritorii 
macedonene şi greceşti şi toate Ţinuturile Tesaliei. 
Din nou comerţul se îndreptă puternic către oraşele 
din litoral şi în interior către lanina, Capitala des¬ 
potului. Moscopolea nu putea să mai vîndă Veneţiei 
sărăcite postavurile, linurile, pieile sale; oraşul de- 
căzu încet, casele sale fură părăsite şi căzură în 
tuine, partea cea mai înlesnită, cea mai deşteaptă, cea 
mai harnică din populaţie părăsi pentru totdeauna 
pămîntul patriei, de acumînfliainte sterp, ca să se aşeze 
în acele centre ale Monarhiei austriece unde ai- lor 
făceau parte de multă vreme din burghesia cea mai 
considerată. 

S’ar fi putut aştepta o stabilire a acestor bogaţi 
Aromîni şi în Principatele dunărene, unde Rhigas, de 
loc din Veleştinul românesc, a găsit cîtăva vreme un 
adăpost ca funcţionar la consulatul Fraudei şi ca se¬ 
cretar al unui boier; dar în epoca zisă a Fanarioţilor nu 
era aici un teritoriu de Siguranţă care să poată în¬ 
locui autonomia locală de care această populaţie 
se bucura acasă la dînsa. Se vede cum Domnii mun¬ 
teni, începînd de la 1784, acordau, fără îndoială după 
intervenţia călugărilor sau vre unui protector, stabilit 
la Bucureşti, o subvenţie anuală sfintei şi dumne¬ 
zeieştii mănăstiri care se chiamă a Sfîntului Naum» 
lîngă cetatea Ohridei, clădită şi ridicată din temelie 
de bunul creştin şi. marele împărat Mihail Buris, în-' 
chinată cucernicului Sfînt Naum, unde se odihnesc 
rămăşiţele Sfinţiei Sale, făcînd minuni \ 

1 Fotografie în Biblioteca Academiei Rorriîne; am publicat 
acest document, după forma din ÎS April 1792, în a noastră 
Revistă istorică , 11: parafrasăin aici vechiul text. 

. Dar Aromînii, ca atari, nu apar în Principate. Per¬ 
soane numite «Machidon», une ori simpli ţerani l , nu 
erau de loc din Macedonia, oricare ar fi fost, de al- 
minteri, naţionalitatea lor. Alexandru-cel-Mare înflă¬ 
căra pe acea vreme încă închipuirea populară. Se 
întîlneşte totuşi un Teodor din Cruşova, Tudorachi 
Cruşevan, la laşi, în 1816 2 * . 

Se găsesc şi Moscopolitani în Principate către 
1812-1813 8 . 

Locuitori din Negrită (un Crezuto, un Cota) sînt 
pomeniţi în aceiaşi vreme, şi la Viena erau negustori 
veniţi din Meţovo, din Şatista, cari iscăliau alături 
de profesorul Mihail Boiagi în lista acelora cari se 
abonau la cutare operă grecească 4 . în 1816 erau la 
Pesta, în societatea lui Niculae Roja, cei doi Gra- 
bovschi (din Gabrovo), alţi Romîni născuţi în Mace¬ 
donia, ca Ţica, Atanasie Cheptenaş, un Măciuca, un 
Mociu, un Muşicu, mai mulţi Derra 5 . în aceiaşi epocă 
o tragedie a lui Sofocle e publicată cu cheltuiala 
Romînului Marcu Gheorghe Carţa (Kartza)®, uri Gheor- 
ghe Muţu era librar la Pesta, un Nauin, un Dona, la 
Miskolcz, fraţii Cucunghel la Seres 7 . 

* 1 lonaşcu Machidon; ale noastre Studii şi documente, VI, 
p. 129, no. 11; un Sulger Vasile Machedon în 1797; ibid., VII, 
p. 345; un Ştefan Machidonean la Botoşani, în 1775; ibid., 
p. 125, no. 23; o Elena „Machedon" la Năsăud, în Transilva¬ 
nia ;(13Qj ),Jbid.j VIII, p. 9 j, no. 49. 

2 Ibid., VII, p. 145, no. 9J. Li 1324 „negustori din Macedo¬ 
nia şi Epir" cumpărau vite şLsău la Craiova ; ibid., VIII, 
pp. 92-4. 

8 Revista istorică, IV, p. 111. 

4 Ibid., 113: un Tanţa, fiu, doi Po.stolaca, un Vildari, un 
Ciuf (Tzufi), un Furunţa, un Cică, un Doiu. 

' 6 Ibid., p. 113. Cf. „Analele Academiei Romîne", XXXIX, pp. 
6, 24, nota 4, 33-1 (patroni de lucrări publicate la Veneţia 
şi aiurea: Puiu Puiovici, etc.). 

B „Analele Academiei Romîne", XXXVIII, p, 339. 

. 7 Ibid., p.‘388—V. şi Revista istorică pe April 1919. 

Viena şi Buda au fost mai ales de acum înnainte 
reşedinţa acestor 
negustori cari ur¬ 
mară legăturile cu 
Răsăritul aşa de 
bine cunoscut lor 1 . 

Daraceastă răspîn- 
dire a «eupatri- 
zilor» din Mosco- 
pole se întinse mult 
mai departe. Fără a 
pomeni pe acei cari 
nu s’au mai întors 
din Filadelfja, în A- 
merica, protopopul 
Ukuta, un Moa-/o- 
■îroX'TTjc, care nu uita 
de loc obîrşia sa, 
s’aaşezat în această 
calitate la Posen, în 
■«Prusia meridiona¬ 
lă», şi 
oraş 

nuscriptul, în 
la Viena, unde fraţii 
Marehides Puliu, 

Aromîni şj. ei, din 
Şatisia, lucrau ca 
editori deoperegre¬ 
ceşti — între altele 
un Phrantzes, lu¬ 
crat poate după 
manuscript — , pe 
care le trimeteau în 
Turcia propriu-zisă 

_ Romin din Pind. 


> încă din 1751, Diniitrie Misios din Cozena şi Georgiopulos 
din Şatista tipâriau un „thysiasteriu" de altar; vezi ale noastre 
■Studii si Documente, XII, n. 303, no. 14. 

şi în Principatele dunărene, unde era un bogat public 
de cărturari \ Această operă, închinată de Ukuta „cin¬ 
stei naţiunei sale“, se chema: Nia IlatSaywyia şj cu¬ 
prinde, precum o arată al doilea titlu, un „alfabet 
practic" (’AXşaSvjtaptov eoxoXov) „pentru Romîno-Va- 
lahi“. Este o operă de gramatică, cuprinzînd rugă¬ 
ciuni obşteşti în dialectul Aromînilor *. 

Cartea părintelui Daniil, fiul lui Mihali Adami Hagi 
din Moscopole, publicată în 1802 la Constanlinopol, 
după cîl se pare \ a avut o ediţie moscopolitană 
către 1770, precum o afirmă Leake, care reproduce 
„lexiconul în patru limbi" (grecească, slavonă, al- 
banesă şi vlahă). Calitatea de „dascăl" a autorului'ar 
fi un argument, căci el n’a fost dascălnl tinerilor săi 
conaţionali la Viena; de altfel, ca şi Cavalioti, e 
şi el hierokiryx şi predicator. Opera sa Elaayovfr/.-i] S'.oaa- 
xaXta a fost tipărită în 1802 prin îngrijirea Mitropoli¬ 
tului de Pelagonia, Nectarie, şi prefaţa in versuri 
recomandă „Albanesilor, Romînilor, Bulgarilor şi altor 
naţiuni" „să părăsească limba lor şi obiceiurile bar¬ 
bare", ca să primească pe ale Grecilor, învăţătorii 
lor în materie de civili3aţie. 

Aceste idei nu mai dominau cugetarea Romînilor 
transplantaţi în Monarhia habsburgică tocmai în.mo¬ 
mentul cînd un puternic curent naţional înviora pe 
fraţii lor din Ungaria la începutul veacului al XlX-lea. 
De alminteri nu este probabil, precum am mai şi 
spus, ca Viena, de unde fraţii Pulio fuseseră siliţi 
a pleca încă din 1798, din causa relaţiunilor cu Rigas 
revoluţionarul, să fie locul de tipar al acestor scrieri. 

1 V. şi Revista istorică pe April 1919. 

2 Opera a fost reprodusă de Papahagi, loc. cit. 

2 Cf. Wace şi Thompson, The nomads 'of the Balkans, 
Londra, 1914, p. 297. 

In veacul al XVIII-Iea, în sfîrşit, între profesorii 
«greci» ai şcolilor din Bucureşti şi laşi, a căror în¬ 
semnătate a precedat cu mult timp aceia a stabili¬ 
mentelor mai sărace din Constantinopol, din insulele 
Chalke, din Smirna, din Cydonia, etc., Romînii din Pind 
recunosc pe mai mulţi ca aparţinînd rasei lor: un Dar- 
varis, autor al unei opere pedagogice, un Gobdelas, 
matematic, care a scris de asemenea în retragerea sa 
din Polonia după 1821 un studiu asupra lui Alexan- 
dru-cel-Mare în traditiunile asiatice, un Ştefan Kom- 
mitas, angajat în aceiaşi vreme pentru şcoala mun- 
teănă a lui Ioan-Vodă Carageâ. Se poate spune că, 
originea cărturarilor , ca şi a marilor negustori greci , 
fiind din acele părţi unde elementul etnic grecesc e 
în minoritate, spiritul acestor Aromîni a dat elenis¬ 
mului nou educaţia ca şi prestigiul său intelectual , 
precum braţul altor Români era sâ-i dea forma mo¬ 
dernă de Stat. 

Mişcarea de renovaţie care influenţă, pe toţi Ro¬ 
mînii, amintind, pentru a li inspira încredere în viitor, 
originea lor romană, este servită şi de noile produse 
literare ale Aromînilor din Viena. Roja încerca, încă 
din 1809, în a sa Mâestria ghiovăsirii cu litere lati¬ 
neşti, operă apărută la Pesta, să dea o nouă haină, 
în relaţie cu tradiţiunea romană, dialectului său 
aromânesc. Opera sa este astăzi foarte rară. Tocmai 
în urmă d. Papahagi a dat, după ce reeditase pe 
Kavalioti şi Daniil, o nouă ediţie din gramatica lui 
Mihail O. Boiagi, profesor la şcoala grecească din 
Viena, apărută cu un text grecesc şi german la 1813 
(Mihail G. Boiagi, Gramatică romînă sau macedo- 
romînă, Bucureşti 1915). Această gramatică este foarte 
interesantă supt raportul filologic fără îndoială, dar 
elementul local în cugetarea autorului, precum şi în 
subiectele de care se ocupă dialogurile ce urmează 

în aromăneşte, greceşte şi nemţeşte, lipseşte cu totul. 
Acel care scrie este un Romîn din Austria, născut 
poate în această tară, unde trebuia să-şi sfîrşească 
zilele, la 1842. Legăturile sale cu Ţinutul Pindului sînt 
foarte slabe 1 . 

Nu trebuie 3ă se uite,— am spus-o — ca soldaţi, Ro- 
mînii din Pind cari, amestecîndu-se cu Albanesii, vecinii 
şi prietenii lor,intrară, împreună cu aceştia din urmă, în 
.garda Domnilor dunăreni. Am dovedit că unul din că¬ 
pitanii mişcării revoluţionare de la 1821, unul din cei 
mai călduroşi ajutători ai lui Alexandru Ipsilanti, şeful 
Eteriei înnoitoare, căpitanul lordachi, era de loc din 
satele româneşti ale Olimpului (este cunoscut chiar 
supt numele de „Olimpiotul”) 2 . Poetul Bolintineanu 
afirmă obîrşia românească a colaboratorilor lui lor- 
dachi în revolt?, a căpitanului Farmachi. După dîn- 
sul 3 , Cara-Gheorghe el însuşi, iniţiatorul eroic al revo¬ 
luţiei sîrbeşti, ar fi fost de rasă aromânească. Ceia ce 
ar putea să arăte supranumele său de „Negru” (cf. 
numele Caracaceanilor pomenit şi mai sus) şi presenţa 
în această Serbie liberă a unor numeroşi Roniîni din 
Pind, cari i-au dat personalităţi aşa de notabile ca 
aceia a generalului Zinzar, adică Ţinţaj Marcovici, a 
răposatului Paciu, ministru de Finanţe supt regii 
Milan şi Alexandru, şi a d-lui Vladan Georgevici, fost 
preşedinte de Consiliu şi scriitor politic, istoric de 
asemenea foarte bine cunoscut. 

Cu practica lor de armatoli, cu cutezanţa lor de 

1 Am publicat chitanţele lui Boiagi în „Analele Academiei 
Romîne", secţia literară, XXIX. 

2 Pentru lordachi, „Analele", XXXVIII. O broşură de critică 
spune că Vistierul Iui Carageâ, Belu ( Belles), era un cunoscut 
„Cuţovlah". 

8 Coletti deveni şeful politic cel mai de samă al noii Elade. 

c'obani şi vechea lor tradiţie de guerilleros, era cu 
neputinţă ca Romînii din Pind să nu-şi iea locul în 
războiul, înnainte de toate creştin, liberator, şi grecesc 
numai în a doua linie şi mai târziu, care â fost în¬ 
treprins în 1821 contra apăsătorului şi păgînului. în 
ultimul timp, locuitorii, albanesi şi romîni, ai celor 
unsprezece sate din Suli purtaseră, supt şeful lor 
Giavela, lupte învierşunate împotriva lui Alî-Paşa, 
tiranul din Ianina, un nou Toma Preliub \ Urmaşii 
lui Vlachavas, lui Milioni şi lui Bucovala, lui Andruţo 
(1770), camarazii lui Caciandoni, duşmanul crudului 
Aii, Bociarii (Botzaris), Coleti, etc., aveau faţă de 
Imperiul otoman decăzut, şi cu atît mai pretenţios 
şi mai lacom, sentimentele pe care le avuseră odată 
faţă de Imperiul bizantin conrupt Vlahii lui Niculiţă. 

Se poate afirma, scria Edmond About la 1858, în 
a sa „Grece contemporaine” 1 2 , că Armatolii din Tesalia 
sî/it acei cari au fundat prin jertfa Lor Grecia de 
astăzi. 

Noua literatură grecească datoreşte apoi acestor 
Romîni din Pind un poet aşa de important ca Valao- 
ritis şi un învăţat de o aşa de variată erudiţie ca d. 
Spiridon Lambros, profesor la Universitatea din Atena.. 


1 Cf. Arginteanu, loc. cit., p. 238 şi urm., şi a noastră Breve- 
histoire de VAlbanie et du peuple albanais, Bucureşti 1919.. 

2 Citat de Victor Lazăr, Die Sudrumdnen, p. 60, nota 1. 

Renaşterea Romînilor balcanici prin 
Statul romîn. 

Sentimentul de comunitate naţională românească 
trebuia să strămute în sfîrşit pe intelectualii Aromî- 
nilor în România unită şi liberă de la Dunăre. Se va 
încerca de la Bucureşti o înviere a Şcolii şi a Bi¬ 
sericii româneşti în acele Ţinuturi ale „Macedoniei”. 
O lungă şi costisitoare muncă, a cării durată a fost 
aproape de un veac fără să poată atinge toate re- 
sultatele care se nădăjduiau. 

în afară de Mihail Kogălniceanu, istoricul şi mai 
tîrziu marele om politic, care, urmînd pe. vechii cro¬ 
nicari, s’a ocupat, în a sa „Histoire de la Valachie, de 
la Moldavie et des Valaques transdanubiens”, apă¬ 
rută la Berlin la 1837, şi de Romînii de peste Dunăre, 
cei d’intîiu Romîni din Principate cari au manifestat 
interes pentru viaţa congenerilor lor în Balcani au 
fost aceia dintre exilaţii mişcării muntene din 1848 
cari, în loc să-şi caute adăpost în Apus, unde începe 
marea trudă de propagandă pentru ideia naţională, 
trebuiră să petreacă vre-o cîtăva vreme în Turcia. între 
alţii, poetul Dimitrie Bolintineanu, unul din cei mai mari 
printre romantici, a cărui familie, numită întîiu Cosmad 

era însăşi de loc din Pind. Cartea lui asupra acestor 
fraţi uitaţi, pe cari merse să-i cerceteze din sat în 
sat, a fost o adevărată revelaţie pentru un public 
din nenorocire prea puţin pregătit s’o înţeleagă. Fără 
să aibă adevărată valoare de informaţie, ea dă o 
icoană justă şi simpatică a acestei mici lumi patriarhale, 
loan Eliad Rădulescu, unul din capii revoluţiei şi 
acel care a dat direcţiea sa literară României mo¬ 
derne, s’a ocupat şi el de acest fragment risipit al 
rasei. Intr’unul din articolele sale de un naţionalism 
entusiast, Cesar Boliac recunoaşte tot ceia ce leagă 
pe „Macedo-Romîni” — acest termin a fost întrebu¬ 
inţat îndată ca să deosebească pe Aromîni —cu trun¬ 
chiul principal al naţiei, loan Ionescu, preşedintele, 
supt republica din Bucureşti, al comisiunii agrare, a 
fost însărcinat să administreze moşiile Marelui-Vizir 
în Tesalia, unde găsi o mare parte din congenerii 
săi. Un Dimitrie Brătianu, un C. A. Rosetti, un loan 
Ghica, prinţ de Samos, un Constantin Negri, mai 
tîrziu agent^al Principatelor la Poartă, un Dimitrie Ralet 
— acesta din Moldova —întîlniră în cursul pelerina- 
giilor lor Romîni balcanici, cari-i făcură să cunoască 
ce mare şi vie încă era întinderea romînismului în 
Balcani. Şi Nicolae Bălcescu, istoricul lui Mihai Vi¬ 
teazul 1 , găseşte cuvinte energice ca să vorbească de 
Romînii cari, de la Dunăre până la Balcani, au o 
aşa, de mare parte în populaţia provinciei bulgăreşti — 
dar din cari partea care locuieşte lîngă malul drept 
al rîului vine fără îndoială de la încete infiltraţiuni 
muntene, în vremea cînd apăsarea Domnilor fanarioţi, 
al căror regim era mai greu decîl al Paşilor înşişi, 
provoca emigrări necontenite. 

îndată după mişcarea din 1848, proiecte fură for- 

1 Cf. P. Panaiteşea în Revista istorică pe 1919, n-l 3. 

mate pentru a veni în ajutor acestor Romîni rămaşi: 
fără sprijin în patria lor chiar. Consulul Franciei în 
Bucureşti, Poujade, soţul unei Ghica, rudă a cele¬ 
brei Dora d’lstria, Domnul Moldovei Grigore Ghica 
se ocupară de ei. Bolintineanu presintâ un memoriu 
Vizirului Fuad, recomandîndu-i să dea acestei popu¬ 
laţii o Biserică naţională, şcoli în limba ei şi să-i 
restituie vechea sarcină de păzitori înnarmaţi ai vă¬ 
ilor Macedoniei \ A fost şi o intervenţie diploma¬ 
tică din partea lui C. Negri ca agent la Constanti- 
nopol, precum am spus, al Principatelor. Se indica încă. 
de pe atunci o alianţă între inteligenţa aromânească, 
şi îndrăzneala albanesă * 2 . 

Din partea lor, aceşti Romîni, cari fuseseră în chip- 
aşa de fericit „regăsiţi”, arătară aceleaşi sentimente 
de bucurie şi mîndrie ca şi toate elementele neli¬ 
bere ale naţiei în momentul cînd, mulţămită şi înăr- 
nimosului patronagiu al Franciei, sprijinului frăţesc 
al Italiei sarde, cele două ţeri româneşti dintre Car- 
paţi şi Dunăre, Moldova şi Muntenia, izbutiră să al¬ 
cătuiască, supt Alexandru Ioan Cuza, o singură patrie.. 
Un fost ofiţer muntean, Dimitrie Cozacovici, Mace¬ 
donean de origine, aflîndu-se la Bucureşti, alcătui, 
cel d’intăiu comitet pentru şcoala în limba- naţională 
şi îndată, cînd oamenii de la 1848 au fost cu ade¬ 
vărat stăpînii ţerii, un fond de propagandă şcolară 
a fost introdus în budgetul Principatelor Unite. Cea 
d’intăiu şcoală fu deschisă de Dimitrie Atana- 
sescu, la Tîrnova, lîngă Monastir, oraş unde se re¬ 
fugiase, creîndu-i importanţa, fugari din Moscopole. 
Călugărul Averchie din Abela luă asupra lui să 
aducă elevi din Balcani pentru şcoala preparatorie 

’ Bolintineanu, Călătorii , etc., pp- 76-7. 

2 Ibid., pp. 78, 154. 

«care fusese stabilită tocmai atunci în Capitala Romă- 
•niei \ Se traduse acolo Scriptura în dialect, şi un fi- 
•lolog, Massimu, dădea cea d’intăiu gramatică. 

între cei d’intăiu învăţători romîni cari merseră să 
•introducă în depărtata lor patrie acea limbă literară 
din Bucureşti, care, cu toată asămănarea patentă, 
cu toată unitatea absolută a fondului 1 2 , cerea o ini- 
■ţiare specială din partea acestor copii ai Pindului, 
-cari nu auziseră, niciodată pănă atunci vorbindu-se, 
ăltfel decît prin povestirile negustorilor, de acea ţară 
de prosperitate şi lumină în care puteau să se facă 
înţeleşi în limba lor de-acasă, a fost unul care avea 
calităţi de iniţiativă, de organisare şi dibăcie cu totul 
«xlraordinare. 

E Apostol Mărgărit. 

Născut în 1832, el era încă un tînăr cînd începu 
o operă pe care nu era s’o părăsească decît la 
capătul sforţărilor sale şi înnaintea unor intrigi jos¬ 
nice, pe care le încurajaseră rătăcirile zilelor sale de 
bătrîneţă. Cunoscînd perfect mediul turcesc,. în care 
ştia să-şi cîştige şi să-şi întreţie relaţii preţioase, era, 
în acelaşi timp, în raport cu propaganda catolică, care, 
în vremea Imperiului al doilea, urmăria şi un mare scop 
politic în acest Orient supus Sultanului: Jean Pietry, 
redactorul foii Courrier d’ Orient, misionarul Fa- 
veyral, unul dintre cei mai buni prieteni ai Romînilor 
din Balcani, au fost printre preţuitorii şi prietenii lui. 
Prin broşurile lui francese («Refutation d’une bro- 

1 Cf, Arginteanu, o. c., p. 280 şi urm.; Cordescu, Şcoalele din 
Macedonia, Bucureşti 1906. 

• 2 Cf. Lenormant, Les pătres vaiaques de la Grece, în 
„Revue orientale et americaine" din.-1854. Cf. Heuzet, Le 
Mont Olympe et l’Acarnanie. 

Jst. Rom. din Maced. 5 

cliure grecque par un Valaque epirote», 1878; «Etudes 
historiques sur Ies Valaques du Pinde: Ies Grecs„ 
Ies Valaques, Ies Albanais et l’Empire turc», 1886; «La 
politique grecque en Turquie», 1890), el a făcut mai 
mult decît tot ce predecesorii săi putuseră face pănă 
atunci şi decît ce trebuiau să facă urmaşii săi pentru 
o nouă propagandă naţională. 

în aceste opuscule, la care colaborase şi bunul pă¬ 
rinte Faveyral, Apostol Mărgărit găsia că lanina avea 
între negustorii săi cei mai bogaţi Romîni autentici,, 
precum: Ceanaca, Gioanopulo (din Meţovo), familiile 
Paraschi (din Siracu), Mechini, Bigiu, Crustalii şi alţii 
(din Siracu sau din Calarites). El constată că, dacă. 
33 de sate s’au grecisat în parte, 11 alte sate, şi din 
cele mai însemnate, Laişta, Dobrinova, Leşeniţa, Pa- 
lichori, Cerneşi, Macrini, Grebeniţi, Floru sau Flam- 
borari, Băiasa (Vuvusa), Şesu şi Paleoseli, avînd către 
1880 o populaţie de mai mult ca 15.000 de locuitori,, 
şi-au păstrat limba. Romînii din Meţovo, cari nu. 
împart oraşul lor cu niciun alt neam, se ridică la 
numărul de 8.000, faţă de 3.000 de locuitori din Siracu, 
de 1.500 la Calarites; populaţia din Samarina era 
socotită la mai mult de 16.000 de oameni : . 

în 1877 direcţiunea învăţămîntului românesc a fost 
încredinţată acestui propagandist energic. S’au văzut 
îndată efectele. înnainte de 1878 nu erau decît 11 
şcoli elementare în Macedonia, şi îijcă prigonirile 
episcopilor greci făcură ca unele dintr’însele, avînd 
un caracter privat, să fie închise după războiul în 
care România trebuise să între alături de Rusia ca 
să iasă biruitoare *. Acest învăţămînt prosperă răpede,. 

1 Les Grecs, Ies Valaques, Ies Albanais, etc., pp. 73-5. 

2 Cf. Mărgărit, în Convorbiri literare, anul 1874; T. Burada,. 
Cercetări despre şcoalele româneşti din Turcia ; Emile Picoti 
Les Roumains de Macedoine, Paris 1875. 

■de şi trebui să se 
Greciei. Pănă în 
1840 douăzeci şi 
patru de şcoli au 
fost deschise, şapte 
pentru fete, şi a fost 
şi un gimnasiu la 
Monastir, clase se¬ 
cundare la Cru- 
şova, o şcoală 
mixtă la Constan- 
tinopol. 

Noi intrigi gre¬ 
ceşti aduseră noi 
p i e d e c i la 1882. 
Cinci ani mai târziu, 
Poarta admitea că 
Romînii au dreptul 
'asculte^ slujba 
„dumnezeiască în 
limba lor *, drept de 
care s’au şi folosit 
îndată în cursul 
unui conflict cu 
episcopii greci. în 
1892 erau, în 63 de 
şcoli, 3.382 elevi, 
cinci ani după a- 
ceia numărul şco¬ 
lilor ajunsese la 90, 
acel al j bisericilor 
la 25. 


Femeie din Pind. 


1 Episcopatul Romîniior macedoneni (extras din ziarul 
„Voinţa. Naţională"), Bucureşti 1897, p. 15 şi urm. 

Două gimnasii funcţionau la Monastir şi Ianina de la 
1880 şi de la 1886, o şcoală de comerţ la Salonic din> 
1899. Recunoaşterea naţionalităţii româneşti printr’o- 
iradeâ a Sultanului la 23 Maiu 1895 n’avu însă niciun 
resultat. Episcopii greci din Monastir, Katerina, Gre- 
bena, Drama, Kozani, cari se temeau să nu-şi piardă, 
credincioşii, organisară bande de tîlhari, cari pedep¬ 
siră crud pe Rornîni pentru că voiseră să-şi păstreze- 
naţionalitatea prin mijlocul .Bisericii şi Şcolii. Această 
operă de măcel a durat timp de doi ani, şi patronii 
săi reuşiră-să aducă înnapoi la iesle cîteva mii de- 
renega'ţi interesaţi sau de biete, suflete speriate. 

Episcopatul, cerut încă din 1880, nu fusese acordat 
decît în 1894. De oare ce Patriarhatul grec zăbovise, cu, 
o încăpăţînare mută, demonstraţii avură loc împotriva, 
preoţilor de neam străin. însă alesul, Antim, Mitropolit 
de Ohrida, dar residînd în mijlocul Romînilor la Cru- 
şova, n’a avut curajul care trebuia ca să se menţină 
şi el abdică şi dispăru'. 

Propaganda lui Mărgărit a fost atinsă de moarte- 
prin aceasta. Politica sa avea laturea ei slabă. Repre- 
sintînd o minoritate din care, lucru şi mai greu, partea 
cea mai vioaie emigrase aşa de uşor şi în aşa de mare 
număr, ea nu se sprijinia, combătînd necontenit pe 
Greci, pe alte elemente creştine ale ţerii, căci ade- 
siunile la Exarhatul bulgar creat de Ruşi la 1870 
erau rare în afară de Meglenia. De la căderea lui 
Cuzâ-Vodă şi mai ales de la dispariţia influenţei 
francese în Orient, sprijinul Franciei lipsia. La Bucu¬ 
reşti nu se găsia o basă solidă, căci ţara era în prada 
luptelor de partid, şi conservatorii voiau să scape 
de Apostol Mărgărit, considerat ca înfeudat liberali¬ 
lor. Şi, în sfîrşit, comunităţile care se făgăduiseră pentru 
a apăra la faţa locului aceste interese religioase şi. 
şcolare ale fiecărui grup de populaţie nu reuşiră. 

decît foarte rar. Din aceasta resultâ un mare discredit- 
pentru chestiunea ea însăşi. 

După căderea lui Mărgărit se căută să se for¬ 
meze, ca la Greci şi la Bulgari, eforii pentru Bise¬ 
rică şi Şcoală. Se poate zice că în general ele n’au 
corespuns, cum arătam şi mai sus, la ceia ce se aş¬ 
tepta de la dînsele. Negustorii, proprietarii de turme- 
nu ajunseseră la nivelul trebuitor în ceia ce priveşte 
obiceiul de a proceda solidar, în grup. Cît despre in¬ 
telectuali, pregătiţi după metodele din Bucureşti, ei 
se grâbiau să meargă acolo ca să-şi facă o carieră. 
La Bucureşti apărură revistele şi gazetele, de la Frăţiliar 
întru Dreptate , din 1880, la Graiu Bun, care apărea 
puţin înnaintea războiului, în acest dialect căruia în. 
sfîrşit i se recunoştea dreptul de a trăi şi însemnătate? 
pentru o adevărată propagandă rodnică. 

Dar, din fericire, poporul oferia prin el însuşi o 
neînvinsă împotrivire tentativei nouă de a-1 desnaţio- 
nalisa. Căsătoriile mixte sînt rare, satele, cuprinzînd, 
după obiceiul românesc, rude mai mult sau mai puţin 
depărtate, represintă încă cetăţui închise străinilor. 
Visitatorii, ca acei doi erudiţi englesi, Wace şi Thomp¬ 
son, cari vorbesc şi scriu cu atîta stăpînire dialectul,, 
străbătînd astăzi ţara în părţile de la Samarina, Pleşa, 
Grebena, Meţovo sau la Farşerioţii din Acarnania 
(şase sate) către izvoarele Aspropolamului, unde tră¬ 
iesc încă, cu o viaţă energică, localităţile Siracu şi Că- 
larlii-Kalarites, lîngă districtul Malacasilor, către Olimp, 
(la Vlaho-Livadi) sau, în sfîrşit, în regiunile Veriei,. 
Vlaho-Clisurei şi a satelor Şişani, Nevesca, Belcamen, 
Pisuderi, Gramoste, Gorcea (Coriţa), lîngă vechea 
Moscopole şi Sipisca, acei cari studiază marea grupă 
macedoneană la Ohrida, Gopeşi, Cruşova, Molovişte,. 
Nijople, Tîrnova, Magarova, Monastir, Struga şi Beala v 

regiunea albanesă (grupul de la Lunca şi Gabrovo, 
acel de lingă rîul Aus şi acel din Berat), fortăreaţa 
megleniană pe Vardar (Ghevgheli, Liumniţa, Nînta) şi 
Aromînii din gura Giumaii, regăsesc vechile nume 
geografice, vechile datini de migraţiune, vechile ser- 
bători şi vechile obiceiuri, vechile cîntece şi vechile 
povestiri; toată lumea are o frăgezime pe care vijeliile 
ce s’au abătut asupra păcii sale zîmbitoare n’au putut 
s’o veştejească definitiv. 

Astăzi Romînii din Pind formează, deci, oaze, une 
ori foarte largi, în mijlocul unei populaţii de altă 
limbă, dacă nu şi de altă obîrşie. Alături de Mosco- 
politani, a căror importanţă economică a dispărut, 
sînt Grămostenii lîngă muntele Gramos, Romînii din 
Pind, propriu-zişi, purtînd sarica de lînă a adevăra¬ 
ţilor ciobani, locuitorii dirj Cruşova şi din Gopeşi, 
lîngă Monastir-Bitolia — meşteri şi negustori —, Far- 
şerioţii sau Farşilioţii, în Albania, cei mai îndrăzneţi 
diiltre nomazi, Romînii din Musachia sau Muzăchiari, 
zişi şi Arnăucheni, din cea mai frumoasă rasă, Mo¬ 
tanii, al căror nume aminteşte pe al Moţilor din Munţii 
Apuseni ai Ardealului, «Valahii albanesi», Tărăpanii de 
cătră Bulgaria, Sercacianii sau Caracacianii, vorbind 
greceşte, Romînii din spre Seres, Romînii turciţi de 
la Caragiova, Copăciarii, cari vorbesc greceşte \ Te¬ 
ritoriul lor se întinde asupra sangeacului de Berat, 
asupra împrejurimilor de la Scutari, asupra distric¬ 
tului Ianinei, asupra provinciei Argyrokastron, asu- 
prajregiunii de Apus de la Monastir, pănă la lacul 
Ohrida, pe malul rîului Skumbi, pe povîrnişul de la 
Vlahoclisura, pe o parte din vilaielele de Cosovo şi 
Salonic, afară de Meglenienii de lîngă Vardar, în păr- 

6 Cf., de asemenea, N. Popilian, Romînii din Peninsula bal¬ 
canică, Bucureşti 1885. 

ţile de la Ghevgheli, de la Caraferia, Katerina, şi de 
Tesalienii din spre Volo şi aiurea în această Tesalie V 
Oraşele lor de căpetenie sînt,: Cruşova, Prilep, Gopeşi, 
Molovişte, Tîrnova, Magarova, Nijople, Ohrida, Resna, 
cele două Biala, Moscopole, Florina, Nevesca, Vlaho- 
clisura, Blaţa, Veria, Veles, Niagusta, apoi în Pind, 
Meţovo sau Aminciu, Vlaho-Livadia, Samarina, Abela, 
Perivoia, Băiasa, Kalarites. 

Cît priveşte distribuţia acestor Roinîni, cari n’aii 
părăsit patria lor, ei locuiesc, în ceia ce priveşte ora¬ 
şele, la Veria (astăzi 5.000 de Roinîni), la Meţovo (as¬ 
tăzi 8.000 de Romîni) la Coriţa, la Seres, la Cruşova, 
la Monastir, la Ohrida (2.400), la Castoria (1.300), la 
Elbasan (astăzi 1.000 de Romîni), la Berat (astăzi 4.000 
de Romîni), la Tirana (astăzi 2.000), la Cavaia, la Avlona 
(astăzi 2.500), la Durazzo (astăzi 2.400 de Romîni), la 
Argyrokastron (astăzi 4.000 de Romîni), la Prevesa (as¬ 
tăzi 4.500 de Romîni), la Perlepe (Prilep),la Scuria (astăzi 
5.500 de Romîni), la Uschiub-Scoplie, la Prizren, la Priş- 
tina (în aceste trei centre la un loc sînt cam 9.000 de 
Romîni * 2 ). Actualmente celelalte principale centre sînt: 
Baracli-Giumaia (5.000 de Romîni), Nevrocop, Niagusta 
(3.000 de Romîni), Nînta (5.500 de Romîni musulmani),. 
Cupa (1.100 de Romîni), Oşani (2.100), Tîrnova, Maga¬ 
rova (6.000), Nijople (4.000), Molovişte (4.900), Gopeşi 
(4.700), Corcea (4.500), Voscopole (4.000), Negovan 
(2.000), Belcamen (3.500), Pisuderi (3.500), Neveasta 
(7.000), Vlahoclisura (8.000), Şiatista (Şatista, 18.000);. 
Vlaholivada (8.000), Grebena, Samarina (80.00), Si- 
mixi (2.000), Abela (5.000), Perivole (6.800), Turia 


} Victor Lazăr, Die Siidrumănen, p. 7 şi urm.; Abeleanu,. 
Turcia europeană , geografie fisică şi politică , 1905. 

2 Cifrele după Abeleanu, /. c. — Cifre mult superioare în. 
C. Noe, Les Roumains Koutzo-Valaques, Bucureşti 1913. 

X4.000), Milia-Amer (1.000), — patria acelui spirit 
•universal care a fost, către 1800, Daniil Philippide, — 
•Cavaia (5.500), Breaza (1.500), Furca (1.800), Palioseli 
(2.500), Păzi (3.000), Ferica (3.000),—familia Ferechide 
{Pherekyde) e, ni se spune, de acolo, — Băiasa, etc. 

Aportul vitalităţii aromâneşti este foarte important 
şi în viaţa modernă a Romînilor de la Dunăre. între 
membrii cei mai vechi ai Academiei Romîne se gă¬ 
seşte traducătorul lui Homer, d. I. Caragiani, autor al 
unui studiu amănunţit asupra congenerilor săi de la 
Pind. Una din rudele sale, d. Pericle Papahagi, a pu¬ 
blicat sau editat o- întreagă bibliotecă a Romînilor 
din Pind, ocupîndu-se mai mulţi ani de folklorul fra¬ 
ţilor săi, de literatura lor în veacul al XVIlI-Iea, de 
limba lor. între poeţii romîni, tradiţia lui Bolinti- 
neanu a fost continuată de imitatorul acestuia, Ha- 
ralamb Grandea; d. G. Murnu, profesor de arheo¬ 
logie la Universitatea din Bucureşti, care a dat cea 
mai bună traducere în versuri a lliadei şi a studiat 
trecutul alor săi în evul mediu, este şi autor de po- 
esii originale. Dd. Petru Vulcan, Nuşi Tuliu, fraţii Pa- 
pazisu şi, în nuvelă, d. Marcu Beza, au îmbogăţit 

• 1 teratura românească din ultimii ani fără să negli¬ 
jeze în activitatea lor literară dialectul de acasă. 
D. N. Baţaria (Batzaria), care, mulţămită relaţiuni- 
lor sale cu Tinerii Turci în timpul agitaţiilor lor în 
Macedonia, ajunse să fie ministru al noului regim 

• şi a represintat Turcia la conferinţa din Londra, în¬ 
cepu publicînd, supt pseudonimul de N. Macedo¬ 
neanul, schiţe din viaţa locală, care oferă un interes 
real. Avem şi de la d. Constantin Noe, unul din re- 
'dactorii actuali ai presei româneşti în Basarabia, con- 
tribuţiuni la cunoaşterea Macedo^Romînilor, şi forţe 
nouă se pregătesc în Universităţile româneşti pentru 

studii de istorie şi filologie. în satele Pindului izvoa¬ 
rele poesiei populare n’au secat pănă în zilele noastre. 

* 

* * 

Pacea din Bucureşti (1913), cu garanţiile sale pentru 
desvoltarea culturală şi religioasă a Romînilor, n’a 
adus totuşi un leac la o stare de lucruri deplorabilă 
pentru Romînii balcanici, rămaşi la vetrele lor în prada 
prigonirilor celor mai învierşunate. «N’avem tată, 
sîntem pierduţi», astfel se plîngeau Aromînii părăsiţi 
la vederea fraţilor lor mai fericiţi din România. 

Dar greşeala de căpetenie nu este a inspectorilor 
şi directorilor, a consulilor şi agenţilor romîni; ea este 
mai depărtată. în clipa în care bogăţia, inteligenţa 
«Vlahilor» emigrau din Moscopole la Pesta şi la 
Viena, în toată Europa şi în America, soarta însăşi 
a acestor din urmă era pecetluită. Aceşti negustori, 
aceşti dascăli trebuiau să fie desnaţionalisaţi în me¬ 
diul occidental unde erau răzleţiţi; şi, din partea lor, 
simplii ciobani rămaşi acasă, umilii meşteri, prăvă¬ 
liaşii săraci nu puteau să progreseze fără o clasă 
diriguitoare formată şi rămasă în ţară. Dar acei cari 
totuşi ajungeau cărturari sau muncitori în fabrici au 
întreprins o nouă şi ultimă migraţiune: cei d’intăiu 
trecură în România, ceilalţi pănă în America. 

Nu trebuie să se caute aiurea decît în această 
perpetuă scisiune între elementele superioare şi po¬ 
porul de jos explicaţia decăderii — pe care noi o 
credem trecătoare — care a atins unul din po¬ 
poarele cele mai vechi şi mai bine înzestrate din bătrîna 
Europă. După ultima împărţire a Imperiului otoman 
nu e decît o singură ţară unde să se poată încerca 
o operă de mai mare solidaritate naţională, şi prin 
întoarcerea emigraţilor: într’un viitor Stat albano- 
romîn. 

Sfîrşim deci indicînd acelor cari vor avea hotă- 
rîrea asupra problemelor Balcanilor această soluţiune, 
pe care două naţii o doresc de o potrivă şi care n’ar 
putea să aducă pagubă vre unui drept etnic sau 
istoric, precum s’a văzut în aceste pagini chiar, al 
vecinilor. 

